Mesto novinara je na protestu\nKatarina Živanović | 10. apr 2019.\nSuzana Vasiljević, savetnica za medije predsednika Srbije Aleksandra Vučića, izjavila je juče da niste nezavisan novinar ako idete na proteste na kojima se šalje politička poruka.\n„Neki novinari tvrde da su nezavisni, a idu na mitinge opozicije“, precizirala je Vasiljević.\nKolege sa kojima smo razgovarali, savetnici su odgovorili pitanjem – kako da izveštavamo ako nismo na licu mesta? Jedini koji se u potpunosti saglasio sa izjavom Vasiljević jeste glavni urednik Srpskog telegrafa Milan Lađević, koji nam je čak citirao i Kodeks novinara Srbije.\nUrednica u Vremenu Jovana Gligorijević, koja redovno izveštava sa društvenih i političkih događaja, kaže za Danas da Suzana Vasiljević apsolutno nije u pravu.\n– Volela bih da me savetnica posavetuje kako da izveštavam sa protesta ako ne odem na njih. Ne znam, možda treba da čekam da mi stigne saopštenje od nje, pa to da prenesem i onda sam kao nezavisna? Drugo, ne znam da li je savetnica obaveštena da i novinari imaju pravo glasa na izborima, samim tim i na politički stav. Da učestvujemo na protestima ne brani nam ni vera ni profesionalna etika – ukazuje Gligorijević. Ona dodaje da odbija pozive da govori na protestima, jer misli da onda gubi kredibilitet da o njima izveštava, „ali to je samo moj lični stav, a kolege mogu i umeju da odlučuju u svoje ime“.\nSa druge strane, glavni urednik Srpskog telegrafa Milan Lađević saglasan je sa Suzanom Vasiljević, citirajući Kodeks novinara Srbije: „Otvoreno zalaganje za jednu političku stranku ili opciju nespojivo je sa novinarskom profesijom“. Srpski telegraf je, inače, u samom vrhu štampanih medija po broju prekršaja Kodeksa, na koji se njihov urednik poziva.\n– Oni koji protestuju u organizaciji lidera SZS znači da podržavaju njihovu politiku. I sami lideri SZS su izjavljivali da su organizovali proteste. Inače, članica SZS Jelena Anasonović se proglasila za jednog od vođa protesta. Tako da je ta teza Suzane Vasiljević apsolutno tačna – naglašava Lađević za Danas.\nGlavni urednik NIN-a Milan Ćulibrk podseća da je posao novinara da izveštava.\n– Da bi znao o čemu se radi, u ovoj zemlji danas, zahvaljujući medijima koje kontroliše vlast, moraš da ideš na lice mesta. Ja često idem na proteste u Beogradu, kao što ću 19. aprila sigurno otići i na miting Aleksandra Vučića. Što ne znači da ga podržavam. Dakle, to je sastavni deo posla, da vidiš ko je bio, šta se stvarno desilo, da li je zaista bilo nasilja o kojem se ovoliko priča – ističe Ćulibrk za Danas. On dodaje da novinar Srđan Škoro, koji govori na protestima, zbog iznošenja javnog stava ne radi više u Večernjim novostima i da ga od tada više niko ne zove od provladinih medija. Ćulibrk ne govori na protestima, jer se nalazi na poziciji urednika NIN-a i te dve stvari, kako kaže, ne može da meša.\nSuzana Vasiljević je precizirala za Danas da nije mislila na novinare koji izveštavaju, već na govornike na protestima, iako njena prvobitna izjava nije tako glasila. U prilog svojoj tezi, poslala nam je linkove sa izveštajima sa protesta širom Srbije u kojima su govorili i pojedini novinari, a među njima i predsednik NUNS-a Željko Bodrožić.\n– Žao mi je što gospođa Vasiljević, koja je državna službenica, postaje sve više portparolka Srpske napredne stranke i što, bez obzira na iskustvo i znanje, tako banalno analizira društvene odnose – kaže Bodrožić za Danas i dodaje:\n– Ako ovako nastavi zasigurno će upasti u tabloidno blato, gde takvi rigidni stavovi imaju prođu, ali opet se nadam da će pritisnuti kočnicu i dobro razmisliti, i da u buduće neće učestvovati u produbljivanju već zabrinjavajuće dubokih podela – ističe Bodrožić.\nUrednik BIRN-a Slobodan Georgiev kaže za naš list da iako je godinama bila novinarka, Suzana Vasiljević je gotovo 15 godina portparolka, pritom zaboravljajući da u glavnom odboru SNS-a sede novinari, od Milovana Drecuna do Vladimira Đukanovića.\n– NJeno učestalo pojavljivanje u medijima i njena retorika imaju za cilj da pred međunarodnim organizacijama pokažu kako u Srbiji vlada sloboda medija, jer svi znamo da su pravosuđe i mediji glavni problem Aleksandra Vučića. Svoju priču o medijima Suzana Vasiljević je ispričala nedavno u emisiji kada je izvadila spisak sa 18 nezavisnih medija. Ključno pitanje je – šta je sa ostalih 2.000 medija koji su registrovani u Srbiji, ako postoji samo 18 nezavisnih – pita Georgiev. Odgovor je, dodaje, „oni su pod našom kontrolom a ovih 18 su bez kontrole“.\nŠkoro: Neuspešni novinar vodi državu a novinare razvrstava Suzana\nNovinar Srđan Škoro ocenjuje za Danas da je Suzana Vasiljević „kao glavna cenzorska pesnica Vučića“ poslednja osoba koja može da presuđuje ko je novinar a ko ne.\n– Za nju su novinari samo oni koji pitaju predsednika ono što im ona preporuči. Činjenica da jedan neuspešni novinar vodi državu a novinare razvrstava Suzana, najbolje govori koliko je potonula ova država a i novinarstvo sa njom. Ona ne razume da se na ulicama vodi borba za vazduh i dostojanstvo, za pravo da postojimo i mogućnost da javno iskažemo ono sto mislimo. To pravo ne može niko ukinuti pa ni tako moćna Vučićeva Suzana – ističe Škoro.\nLalić: Nezavisnost se dokazuje u tekstovima\nGlavni urednik Nedeljnika Veljko Lalić podseća da po kodeksu novinarima nije dozvoljeno da učestvuju na mitinzima ili aktivno podržavaju bilo koju stranu.\n– Američki kodeks je još jednostavniji i ima tri pravila: „Ne potpisuj, ne zastupaj, ne doniraj“. I ja mislim da je to najvažnije, da se aktivno ne stavljaš na bilo čiju stranu, niti da tvoji politički stavovi utiču na tvoje izveštavanje. A, sve ostalo može da bude i pomalo teatralno, jer kakve veze ima da li se neki sportski novinar, na primer, bilo gde šeta. Ili ukoliko politički negde prisustvuje jer želi da stekne neku sliku… Nezavisnost se dokazuje u tekstovima – kaže Lalić za Danas.\nKulačin: Vasiljević opravdava Pink\nNovinar i voditelj emisije „Dobar, loš, zao“ Nenad Kulačin aktivni je učesnik protesta „1 od 5″ miliona“, koji se odaziva pozivima organizatora i govori na mitinzima širom Srbije. Na pitanje da li se slaže sa mišljenjem Suzane Vasiljević samo se nasmejao rekavši ironično da on nije objektivan novinar, a još manje nezavisan.\n– Suzana samo traži opravdanje za Pink i ekipu – zaključio je Kulačin.\nVasiljević: Niste nezavisan novinar ako idete na političke proteste\nProtest "1 od 5 miliona" Suzana Vasiljević\n← „Dr Spin“ – šta to svaki diktator mora da zna ako želi da uguši slobodu medija\nU MIKROFON Jelena Ćuruvija →\n1 komentar za: “Mesto novinara je na protestu”


Milion za šampiona Guče | Trubači Beograd +381 63 81 55 138\nOvogodišnji 56 Dragačevski sabor trubača održan je od 10. do 14. avgusta, a uz mnoge novine uvedena je i takmičarska kategorija ”Šampion Guče” gde će se nadmetati najbolji trubači i orkestri nosioci ,, Majstorskog pisma” i prestižnih priznanja sa ove trubačke manifestacije.\nNagrada (novčana) za pobednika u ovom nadmetanju simboličnog je naziva ”Milion za šampiona” . Učesnici će ujedno dobiti odobrenje da mogu predstavljati Guču u zemlji i inostranstvu, a pobednici Srbiju u svetu.\nŠampion 56-og Dragačevskog sabora je orkestar Ekrema Mamutovića iz Vranja.\nŠAMPION Guče, najbolji među najboljim, majstor nad majstorima – Ekrem Mamutović odneo je pobedu i osvojio je ček vredan milion dinara.\n“Morali smo da osmislimo kako naše najbolje trubače da vratimo u Guču i na takmičenje a istovremeno da damo šansu mlađima da napreduju.\nSvako ko osvoji, u tradiocionalnom takmičenju, zvanje majstora trube imao bi i dalje zabranu da se takmiči za isto zvanje, a na ovaj način stiče pravo da se nadmeće, u neku ruku kao profesionalac, sa svojim kolegama majstorima trube za najviše zvanje Guče „Šampion Guče“, i to bez ograničenja, što znači da može biti višestruki šampion Guče ukoliko bude pobeđivao i narednih godina”, kaže Slobodan Jolović, predsednik Saborskog odbora.\nNa sednici Saborskog odbora donet jedinstveni operativni plan organizacije ove manifestacijeprema kome 56-ti Dragačevski sabor trubača, ove godine trajao je pet dana (tri trubačka i dva poklon dana) što će povećati broj domaćih i stranih gostiju u odnosu na protekle 3-4 godine za najmanje 100 hiljada. Četvrtak, petak i subotu (11. do 13. avgusta) bili su trubački dani, a sreda i nedelja (10. i 14.avgust) poklon dani gostima i ugostiteljima, u kojima su bili priređeni koncerti zabavne i narodne mizike, a u ugostiteljskim objektima i na javnim površinama dozvoljena svaka vrsta muzike, za razliku od tri trubačka dana kada se u Guči jedino može emitovati i čuti samo truba.\n| Tags: guca, sabor trubaca, takmicenje trubaca\n← Pobednici Guče\nO Beogradu →


Kineski proizvođači spremaju vakcine protiv delte soja korona virusa - Glas Zaječara\nHome Društvo Kineski proizvođači spremaju vakcine protiv delte soja korona virusa\nNekoliko kineskih proizvodjača vakcina protiv korona virusa saopštilo je da su izolovali visoko zaraznu varijantu delta soja i da su spremni da razviju vakcine namenjene tom novom soju, koji se proširio u više od 130 zemalja i regiona, prenela je danas Kineska medijska grupa (CMG).\nKompanija Šendžen Kangtai Biological Products, sa sedištem u provinciji Guangdungu, saopštila je da je izolovala nekoliko delta sojeva u okviru svog istraživačkog programa čiji je cilj stvaranje nove verzije inaktivirane vakcine, koja će posebno ciljati na tu varijantu.\nInaktivirana vakcina prve generacije kompanije odobrena je za hitnu upotrebu u Kini u maju.\nLaboratorijski testovi pokazuju da može stvoriti dobre neutralizirajuće učinke i pružiti zaštitu od novih varijanti, dodaje CMG.\nPrethodni tekstIzgorela 3 autobusa autoprevoznika „Nikolić prevoz“. Nikolić: Namerno su ih zapalili, mogli smo svi da odletimo u vazduh\nNaredni tekstEpidemiološkinja: Preporuka za treću dozu za one koji imaju poremećaj imuniteta


U Belorusiji započeta klinička ispitivanja ruske vakcine protiv korone - 15.09.2020, Sputnik Srbija\nKlinička ispitivanja ruske vakcine protiv novog tipa virusa korona započeta su u Belorusiji, izjavio je vršilac dužnosti ministra zdravlja zemlje Dmitrij Pinjevič. 15.09.2020, Sputnik Srbija\n21:45 15.09.2020 (Osveženo: 22:14 15.09.2020)\n„Procedura ispitivanja počinje od trenutka upoznavanja sa dosijeom i izbora centara gde će se ona odvijati. Smatrajte da su klinička isptivanja započeta“, izjavio je on, a prenela agencija Belta.\nPinjevič je precizirao da za sada vakcinu ne koriste na dobrovoljcima.\nRanije su se Minsk i Moskva dogovorili da Belorusija učestvuje u trećoj fazi testiranja ruske vakcine „Sputnjik V“. Nakon sastanka sa beloruskim liderom Aleksandrom Lukašenkom u Sočiju, ruski predsednik Vladimir Putin naložio je da se pripremi prva partija vakcine protiv virusa korona za Belorusiju.\nKako je Putin ranije izjavio, Belorusija će biti jedna od prvih zemalja, koje će dobiti vakcinu.


VUČIĆEV KADAR BRILJIRA: Ministrica najprije prevrtala očima na Anu Brnabić, a onda uradila ovo | Slobodna Bosna\nVUČIĆEV KADAR BRILJIRA: Ministrica najprije prevrtala očima na Anu Brnabić, a onda uradila ovo\nMinistrica Zorana Mihajlović na današnjem skupu u organizaciji NALED-a nije propustila priliku da prokomentariše to što je na premijerku kolutala očima!\nMinistrica Zorana Mihajlović je u novembru prošle godine javno pokazala netrpeljivost prema premijerki Ani Brnabić. Naime, ministrici se nije svidjelo što je Ana Brnabić sve zasluge za novi sistem izdavanja elektronskih građevinskih dozvola pripisala NALED-u, pa je tokom njenog obraćanja odmahivala glavom i pravila razne grimase.\nNjen gest izazvao je negodovanje prisutnih, a ministarka Mihajlović se i danas potrudila da bude u centru pažnje. Na današnjem skupu u organizaciji NALED-a, Mihajlovićeva nije odoljela a da ne prokomentariše njen prošlogodišnji gaf.\n- Pre nego što vam odgovorim, obećavam da neću kolutati očima, praviti face, bilo šta... Svi mogu da kažu šta god žele - rekla je Mihajlović, da bi joj moderator upao u riječ i kazao da je njen gest u novembru bio simpatičan, poslije čega je uslijedio aplauz prisutnih.\nBRNABIĆ PORUČUJE S JAHORINE: "Spremni smo za zajedničku sjednicu sa..."\nKOLIKO JE FORUMA, ČOVJEK BI REKAO DA CVJETAMO: Cvijanović i Brnabić otvorile Jahorina ekonomski forum\nBRNABIĆ KOPIRA PATETIKU OD VUČIĆA: "Bombardovanje RTS-a bilo ubistvo kojeg treba da se stidi dio onih zemalja koje danas pričaju o slobodi medija"\nCORAXOV KUTAK: Evo kako izgleda Ana Brnabić, katapultirana, s pendrekom u ruci


Prijepoljac se lažno predstavljao kao hirurg, uzeo blizu 4,4 miliona dinara, policija sumnja da je prevara daleko veća - PPmedia\nPrijepoljac se lažno predstavljao kao hirurg, uzeo blizu 4,4 miliona dinara, policija sumnja da je prevara daleko veća\nPosted on\t11 марта, 2021 10:01 pm by adminpp033\nPrijepolje – Policija je uhapsili S. J. (1995.) iz Prijepolja, zbog postojanja osnova sumnje da je izvršio krivično delo prevara. Kako se sumnja, predstavljajući se lažno kao ortoped i hirurg koji skuplja novac potreban za lečenje ili operaciju deteta, on je duži vremenski period pozivao fizička i pravna lica, dovodeći ih u zabludu, da mu uplaćuju novac na tekući račun.\nOsumnjičeni je uplaćeni novac kontinuirano podizao i trošio ga za svoje lične potrebe, pribavivši sebi protivpravnu imovinsku korist u ukupnom iznosu od 4.366.832 dinara i tako oštetio najmanje 57 fizičkih i pravnih lica.\nOsumnjičenom je određeno zadržavanje do 48 časova nakon čega je, uz krivičnu prijavu, priveden Osnovnom javnom tužilaštvu u Prijepolju. Nakon saslušanja, po predlogu tužilaštva, određen mu je pritvor do 30 dana.\nPolicija poziva građane koji su na ovaj ili sličan način oštećeni da se jave Policijskoj upravi Prijepolje na broj telefona 033/ 711-946.\nОзнаке: kriminal, policija, Sadmir Jakupović, Samir Tandir, Stranka pravde i pomirenja


- Uprkos svim problemima, mi smo ovu krizu "izgurali" bez nekih velikih posledica. Posledice otpuštanja bile bi teške i za radnike i za poslodavce, ali je evidentno da ta radna mesta nisu ugašena - rekao je Trivić za Alternativnu televiziju, prenosi Srna.\nNaveo je da posle svih problema, Srpska ima 2.500 manje zaposlenih nego pre krize izazvane virusom, a raste i ukupan iznos plata, dok je u Federaciji BiH došlo do otpuštanja 30.000 do 40.000 radnika, pa je na posao vraćeno 20.000.\nTrivić je istakao da Republika Srpska, zahvaljujući merama i saradnji sa Vladom, ima dobro socijalno stanje u smislu da su radnici i poslodavci na jednoj strani, da imaju razumevanje jedni za druge.\nPrema njegovim rečima, sektor ugostiteljstva i turizma, ali ne celokupan, kao i putnički saobraćaj delimično, značajnije su ugroženi od ostalih grana privrede.\nVlada traži štednju u narednoj godini, a sindikat veći minimalac


Oko 36 odsto ispitanika veruje da je bolest izmišljena da bi se destabilizovala zemlja.\nAutori istraživanja koje je objavljeno u žurnalu "Lanset" rekli su da je nepoverenje jedan od faktora koji prolongiraju epidemiju.\nAktuelna epidemija počela je u avgustu prošle godine i do sada je umrlo više od 600 ljudi, navodi se u podacima Ministarstva zdravlja.\nViše od 1.000 ljudi zarazilo se virusom tokom ove epidemije, koja je druga po veličini ikada registrovana, preneo je BBC.\nIstraživanjem je bila obuhvaćena 961 osoba u centralnim gradovima Beni i Butembo.\nIzborni zvaničnici su zbog ebole u pogođenim regionima otkazali predsedničke izbore koji su bili zakazani za decembar prošle godine.


EU želi otvorene kanale komunikacije sa Rusijom i proširenje saradnje - Sputnjik Srbija\n18:26 13.10.2020 Preuzmite kraći link\n„Visoki predstavnik je potvrdio da EU želi da ostavi otvorene kanale komunikacije sa Rusijom i da želi da rašiti saradnju na pitanjima od obostranog interesa“, saopštila je služba za spoljne poslove EU.\nPrema rečima Borelja, EU će nastaviti da brani svoje interese i vrednosti, uključujući „poštovanje međunarodnog prava i osnovnih prava“.\nTakođe se navodi da je visoki predstavnik EU informisao šefa ruske diplomatije o pripremi novog paketa sankcije EU protiv Belorusije, uključujući predsednika te zemlje Aleksandra Lukašenka.\n„Visoki predstavnik je objasnio da je Savet ministara spoljnih poslova EU 12. oktobra politički odobrio početak pripreme sankcija, između ostalog, i protiv Aleksandra Lukašenka“, navodi se u saopštenju.\nTokom telefonskog razgovora Borelj je zahvalio Lavrovu za uložene napore za dostizanje sporazuma o primirju u Nagorno-Karabahu.\n„Vrhovni predstavnik je zahvalio ministru Lavrovu za njegove napore u pregovorima na sporazumu o prekidu vatre između Azerbejdžana i Jermenije koji je postignut 10. oktobra i istakao je da je sporazum neophodno strogo poštovati i hitno prekinuti sva borbena dejstva i deeskalaciju napetosti, uključujući retoriku“, ističe se u saopštenju EU.\nRanije je Lavrov saopštio da Rusija može da prekine dijalog sa Briselom u svetlu situacije oko istrage u vezi sa navodnim trovanjem ruskog blogera Alekseja Navaljnog.\nIz časa u čas: Međusobne optužbe Bakua i Jerevana za narušavanje primirja u Karabahu\nŽozep Borel, Lavrov, Rusija, EU


Dimitrije Boarov: Poruke sa Kopaonika\n► Dimitrije Boarov: Poruke sa Kopaonika\nPredsednik Saveza ekonomista Srbije Aleksandar Vlahović i prilikom najave i prilikom zaključivanja prošlonedeljnog Kopaonik biznis foruma (koji je održan od 4. do 6. marta) istakao je „potrebu za izgradnjom društvenog konsenzusa za implementaciju reformskih projekata“.\nNajavljujući ovaj skup on je naglasio da „nije dovoljan konsenzus političkih stranaka, već i svih drugih učesnika u društvenom životu: sindikata, poslodavaca, intelektualne elite“. Na završetku Kopaonik biznis foruma Vlahović je ponovio „potrebu za konsenzusom“ jer „moramo prevazići uskogrude interese pojedinih društvenih grupa i biti spremni da uz odricanje dođemo do boljitka“.\nMada se Vlahoviću mora odati priznanje za političku veštinu, što je u ovom teškom političkom i ekonomskom trenutku zavapio za konsenzusom koji prikriveno u sebi nosi stari srpski mit o „potrebi za jedinstvom“ (kako ono beše – „Ne daj Bože da se Srbi slože“), ne verujem da će njegova poruka biti produktivna sama po sebi, ukoliko „konsenzus“ ne nametne neka mnogo jača snaga od Saveza ekonomista.\nNaime konsenzus, odnosno jedinstvo između zaposlenih i nezaposlenih, bogatih i siromašnih, politički podobnih i nepodobnih, državnih činovnika i seljaka i radnika, kolektivista i individualista, obrazovanih i neobrazovanih, zdravih i bolesnih, mladih i starih itd., obično se postiže dominacijom jedne grupe nad drugom, pa i svima ostalimaili onda kada pripreti propast svima zajedno – ako se ne preduzme ono što predlažu najjači. To, dakako, ne mora biti najpametnije, ali je funkcionalno.\nKako ovoga puta nisam prisustvovao Kopaonik biznis forumu (ne iz političkih, nego iz nekih prizemnijih razloga), ne usuđujem se ovde da na osnovumedijskih izveštaja o toku debate na ovom skupu iznesem utisak da li je ekonomska struka ovom prilikom udarila bar temelje nekom „konsenzusu“ oko pravca i dinamike državnih i ekonomskih reformi koje bi trebalo preduzeti da se srpski društveni čamac ne sunovrati u brzacima sve dublje krize. Ipak, čini mi se da je uspostavljena bar načelna saglasnost da je nama potrebna „i štednja i investiciona potrošnja“. Pri tome se, nažalost, obično misli na štednju svih, a na investicionu potrošnju u režiji države.\nVlahović je ovu pomalo kontradiktornu dilemu između štednje i investicija nazvao „lažnom“, kao neki stari dijalektičar, ali to nije dovoljno da bi se ispeglale duboke suprotnosti interesa koja ona u suštini krije. Istina, on tačno objašnjava da u politiku štednje spada i efikasnija državna administracija, i profitabilan rad javnih preduzeća nakon departizacije i restrukturiranja, i reforma politike subvencija, i eliminisanje sistemskih problema u državnim bankama.\nNešto konkretniji u objašnjenju zašto je potrebna „štednja“, bolje reći finansijska konsolidacija javne potrošnje, da bi se pokrenule i investicije, naročito u privatnom sektoru, bio je Goran Pitić koji je jednostavno rekao da je „za privatni sektor ključno da mu država ne preotima deo finansijskog tržišta“, te da „država mora da se povlači sa finansijskog tržišta da bi više sredstava ostajalo za privatni sektor“. Pitić je pri tome izneo da mu je „fascinantna lakoća akumuliranja deficita na nivou države, što podrazumeva potrebu da se građanima objasni da će se teret lošeg poslovanja banaka i preduzeća velikim delom svaliti na njih, kroz povećanje javnog duga“.\nJa, na primer, smatram da narod niko iz vrhova vlasti i javnog života ne upozorava jasnim i direktnim rečima da je ubrzani rast javnog duga zapravo znak naknadne „socijalizacije“ svih promašaja tekuće ekonomske politike, pa čak i znak da se u državi vodi preskupa „socijalna politika“ u korist određenih grupa neefikasnih proizvođača ili privilegovanih potrošača. Jer, znatan deo gubitaka javnog sektora, koji „zidaju“ javni dug, potiču iz domena državnog „subvencionisanja“ određenih firmi i institucija, pod izgovorom spasavanja radnih mesta, održanja „socijalnog mira“ ili jednostavno „zbog nacionalnog interesa“ (ma šta to značilo). A naša javnost je suviše bolećiva, više no što je solidarna, kada treba sanirati nečiju nesreću, makar ko je proizveo.\nUskoro ćemo videti rezultate političkih izbora u Srbiji, pa ćemo moći da procenimo ko će i kako „nametnuti“ neki „konsenzus“ oko pravaca buduće ekonomske politike. Ovoga puta bilo bi veoma dobro da vodeće političke snage ne održe predizborna obećanja, već preduzmu nešto pametno.


Iz Srbije u svemir; reportaža o Milanu Mijoviću, doktorandu svemirskog prava u Beogradu i predsedniku kancelarije Srbije za svemirske nauke - Moj Nedeljnik\nIz Srbije u svemir; reportaža o Milanu Mijoviću, doktorandu svemirskog prava u Beogradu i predsedniku kancelarije Srbije za svemirske nauke\nMilan Mijovic na konferenciji UN-a u Pakistanu\nMilan Mijović je završio studije prava u Beogradu gde je i nastavio sa daljom specijalizacijom na doktorskim studijama. Naziv njegove doktorske disertacije je iz oblasti svemirskog prava i odnosi se na pitanje prava svojine u svemiru. On je osnivač i predsednik Kancelarije Srbije za svemirske nauke, istraživanja i razvoj (SERBSPACE) i naučni istraživač vazduhoplovnog i svemirskog prava u Beogradu.\nMilan se u svemirski sektor uključio 2012. godine, tada kao student prava kada je učestvovao na fakultetskom takmičenju za najbolji rad iz oblasti saobraćajnog prava. Njegov rad „Pravni aspekti saobraćaja u kosmosu“ donosi mu prvu nagradu za najbolji rad, i isti se ubrzo objavljuje u časopisu Pravni zapisi. Ovaj rad predstavlja prvu modernu publikaciju iz svemirskog prava i smešta Milana kao pionira modernog svemirskog prava u Srbiji.\nIste godine, inspirisan bavljenjem svemirskim pravom, Milan postaje član i prvi predstavnik za Srbiju međunarodne organizacije Space Generation Advisory Council, globalne mreže koja okuplja studente i mlade profesionalce svemirskog sektora. Uskoro postaje i član radne grupe za svemirsko pravo. Svemirsko pravo, iako nepoznato današnjoj srpskoj javnosti, nastalo je pre više od pola veka kao grana međunarodnog prava. Interesantno je reći da je Srbija već početkom 70-ih godina imala pravnike ove oblasti prava, kao što su bili Obrad Račić i Mihajlo Smirnov koji su stajali rame uz rame sa pravnicima iz ostalih zemalja, stvarajući tada novu i uzbudljivu granu prava. Predmet svemirskog prava jesu odnosi država izvan zemlje, te sasvim logički, obuhvata i nekoliko oblasti: prava i obaveze država za lansiranje objekata u svemir, odgovornost država za štetu koju prouzrokuje njen svemirski objekat, korišćenje “slotova” za satelite u Zemljinoj orbiti, svojina u svemiru itd. Ova grana prava se iz dana u dan razvija, i prati najnovija tehnološka otkrića u vezi sa svemirskim istraživanjima.\nKrajem 2014. godine piše rad pod nazivom Private ownership in outer space, a odnosi se na pitanje da li je moguće uspostaviti svojinu u svemiru, i da li bi to pravo uticalo na buduća istraživanja svemira. Imajući u vidu da važeće pravne norme isključuju pravo svojine u svemiru, ovaj rad predstavlja jedno od prvih kritičkih mišljenja “svemirske” legislative, ali sa druge strane i novu ideju i predloge za dalji razvoj ove grane prava.\nSa navedenim radom, Milan je konkurisao sa prestižnu Emerging Space Leader stipendiju koju 2015. godina dobija od Međunarodne astronautičke federacije. Ova stipendija mu je omogućila odlazak i prezentaciju njegovog rada na 66. Međunarodnom astronautičkom kongresu u Jerusalimu. Navedeni kongres je najveći događaj u oblasti svemirskih sektora koji se održava jedanput godišnje. Okuplja vodeće stručnjake svemirskih nauka i predstavnike fakulteta, industrija i država. Poslednjih nekoliko godina, Kongresu prisustvuje i Elon Mask, vlasnik kompanije “Tesla” i pionir privatnih lansiranja u svemir.\nNa kongresu, Milan predstavlja svoj rad, i dobija pažnju profesora svemirskog prava sa vodećih evropskih i svetskih fakulteta, i dobija mogućnost upisivanja doktorskih studija na univerzitetu u Kelnu. Međutim, odlučio je da svoje studije i istraživanja nastavi u Beogradu, gde uz pomoć raznih svemirskih agencija dobija literaturu u vidu specijalizovanih knjiga i časopisa.\nRešen da ostane u Srbiji i svojim znanjem i sposobnostima pomogne svojoj državi u uključivanju u svemirski sektor, 2016. godine osniva nevladinu organizaciju pod nazivom Kancelarija Srbije za svemirske nauke, istraživanja i razvoj (SERBSPACE). Kao prva organizacija ove vrste u Srbiji, Kancelarija je razvijena kao krovna organizacija koja bi uključila sva relevantna lica, organizacije, akademske ustanove, privredna lica i predstavnike države iz oblasti svemirskog sektora u Srbiji. Delokrug rada Kancelarije obuhvata nekoliko oblasti, i to kako na nacionalnom, tako i na međunarodnom planu. Na nacionalnom planu, Kancelarija sprovodi stalni projekat izgradnje kapaciteta u oblasti svemirskih nauka, tehnologije i istraživanja, što obuhvata uključivanje gorenavedenih lica u projekte Kancelarije i stvaranje mreže stručnjaka iz ove oblasti, a sve u cilju jačanja pozicije Srbije na međunarodnom planu, a što između ostalog podrazumeva i primenu satelitskih tehnologija u svakodnevnom životu u Srbiji. Nadalje, cilj kancelarije jeste ukazivanje na brojne benefite svemirskih tehnologija kao što su telekomunikacija, zdravstvo, navigacija, poljoprivreda, bezbednost, zaštita od prirodnih nepogoda i sl, a što je i obuhvaćeno jednim od najvažnijih projekata Kancelarije: osnivanje Srpske svemirske agencije, koji detaljno navodi prednosti koje proističu iz svemirskih istraživanja, ali i korake koje treba preuzeti. Projekat je u avgustu 2016. poslat Vladi Srbije i svim nadležnim ministarstvima, nalazi se i na internet prezentaciji Kancelarije www.serbspace.rs.\nUbrzo nakon osnivanja Kancelarije, Ujedinjene nacije prepoznaju značaj ovog projekta i pozivaju Milana na konferenciju koja se krajem 2016. održala u Gvadalahari u Meksiku, gde je pred širokim međunarodnim auditorijumom predstavio Kancelariju i projekat osnivanja Srpske svemirske agencije i tom prilikom uspostavlja saradnju sa Kancelarijom Ujedinjenih nacija za pitanja svemira, koja ga prepozanje kao vezu Srbije i međunarodne scene svemirskog sektora. Projekte predstavlja i na 67. Međunarodnom astronautičkom kongresu, gde bira izabran za člana Međunarodnog instituta za Svemirsko pravo - International Institute for Space law (IISL) i Haške grupe koja se bavi pitanjima iskovanja resursa iz svemira.\nPočetkom 2017. godine, Milan održava predavanje o svemirskom pravu na Pravnom fakultetu Univerziteta Union, kada govori o aktuelnostima u ovoj izuzetno važnoj grani prava, ali upoznaje domaću javnost sa projektom osnivanja Srpske svemirske agencije. Predavanju prisustvuju brojni profesori, studenti raznih fakulteta kao i šira javnost. Od 2015. godine, Milan je, kao stručni savetnik tima Pravnog fakulteta Union pružao stručnu pomoć studentima koji su učestvovali u međunarodnom takčmičenju simulacije suđenja u oblasti svemirskog prava Manfred Lachs Space law moot competition.\nTokom 2017. godine nastavlja istraživanje svemirskog prava, i daje analizu US Space act-a i njegovog uticaja na pitanje svojine u svemiru, imajući u vidu da navedeni zakon predviđa uspostavu privatne svojine za američke državljane. Njegov rad je prihvaćen i isti predstavlja na 68. Međunarodnom astronautičkom kongresu koji se održao u Adelejdu u Australiji i tom prilikom nastavlja razgovore o osnivanju Srpske svemirske agencije i pristupanju Srbije Komitetu UN-a za miroljubivo korišćenje svemira.\nTakođe, ovo je treća godina za redom da je Milan jedini predstavnik Srbije na navedenom prestižnom kongresu koji okuplja stručnjake sa vodećih svetskih fakulteta, svemirskih agencija i industrijskog sektora. Tokom ovih godina, Srbija je uvršćena u međunarodnu zajednicu svemirskog sektora, što se može smatrati ogromnim uspehom.\nUbrzo nakon ovog Kongresa, Milan dobija poziv od Ujedinjenih nacija i Univerziteta u Samari, Rusija da održi predavanje na konferenciji u organizaciji UN-a i Ruske federacija, koja je za cilj imala unapređenje domaćih kadrova u oblasti svemirskih nauka, a koja se održala početkom novembra 2017. godine u Samari u Rusiji. Tom prilikom je ponovo pred Ujedinjenim nacijama izložio neophodnost uključivanja Srbije u svemirsku zajednicu, ali izložio i važnost regionalne saradnje, kao i saradnje među nerazvijenim državama. Kancelarija tada započinje razgovore o korišćenju besplatnih satelitskih programa u okviru Evropske svemirske agencije i Ujedinjenih nacija.\n2018. godine, SERBSPACE prisustvuje konferenciji Ujedinjenih nacija o primeni satelitskih tehnologija u oblasti voda i zaštiti od nepogoda. Konferencija se održala krajem februara u Pakistanu, a Milan je predstavio projekat koji se odnosi na primenu satelitskih tehnologija u vodoprivredi i umanjenju prirodnih nepogoda. Projekat je razvijen u saradnji sa Ministarstvom poljoprivrede, šumarstva i vodoprivrede, Direktoratom za vode i "Renewables and Environmental Regulatory Institutom". Ovom prilikom, Kancelarija je nastavila razgovore o besplatnim programima upotrebe satelita u okviru Evropske svemirske agencije i UN-a, što u drastičnoj meri može da pomogne stanovništvu u odbrani od prirodnih nepogoda, a što je sve i predočeno Vladi RS.\nKancelarija svih ovih godina redovno obaveštava sve državne organe o svojim aktivnostima, a trenutno je u razgovorima oko osnivanja radne grupe za pitanja svemira koja bi za cilja imala ispitivanje mogućnosti stvaranja nacionalne svemirske agencije, pristupanje Srbije Komitetu UN-a za miroljubivo korišćenje svemira i korišćenja besplatnih satelitskih snimaka.\n12. aprila, Kancelarija je u restoranu Tesla u Beogradu obeležila Jurijevu noć, dan kada se svuda u svetu obeležava godišnjica leta prvog čoveka u svemir, Jurija Gagarina. Zamišljeno kao networking event, na događaju su prisustvovali mladi iz raznih poslovnih oblasti koji su imali priliku da čuju i da se uključe u projekte Kancelarije. Manifestaciju je podržao Ruski dom u Beogradu koji je za tu priliku ustupio preko 40 fotografija pripreme leta i samog leta u svemir.\nU maju 2018. godine, jedan od najpoznatijih časopisa za svemir Room – the Space Journal objavljuje Milanov rad pod nazivom Taxation of outer space – next step for space exloration koji predviđa poreski režim uspostave privatne svojine u svemiru i način prikupljnja i ditribucije poreza.


Dodik se požalio Vučiću na izjave Orića, a zaboravio spomenuti prijetnje Rajka Vasića novim genocidom - Objektivno\nPredsjednik Srbije Aleksandar Vučić sastao se jučer s predsjednikom bosanskohercegovačkog entiteta RS Miloradom Dodikom. Na konferenciji za medije Vučić je kazao da je Dodik izrazio zabrinutost zbog “izjava nekadašnjih bošnjačkih ratnih vođa”. Nije poznato da li je predsjednik RS-a i upoznao Vučića s izjavama funkcionera SNSD-a kojima je Bošnjacima zaprijetio novim genocidom.\n“Srbija hoće da što prije da poveže svoju teritoriju sa teritorijom Republike Srpske i BiH. Mislimo da je to važno i da je u prethodnom periodu od Brozovog vremena pa nadalje zapostavljane putne komunikacije između Beograda i Banja Luke i Beograda i Sarajeva”, rekao je Vučić.\nDodao je kako je izgradnja puteva jako važna jer kada “dolaze putevi onda dolaze i investitori”. Vučić je Dodiku rekao da Srbija radi na projektnoj dokumentaciji za put Požega-Kotroman.\n“To je Požega, zatim pored Višegrada ka Sarajevu, ali moramo da znamo kako će se BiH dogovoriti o toj trasi. Mi s tim nećemo imati problema ni oko finansiranja i mislim da to možemo raditi i s turskom stranom po veoma povoljnim uslovima”, kazao je Vučić.\nJučer je bilo govora i o nastavnim programom koji će izučavati djeca u školama u Srbiji i RS-u. Istakao je kako smatra važnim da njihova djeca znaju i nacionalnu historiju i geografiju isto kao i kako srpski narod tretira pojedine historijske događaje.\n“Veoma sam zadovoljan što imamo ovakvu vrstu veoma dobre komunikacije, razmijene stavova i mišljenja”, kazao je Vučić, te dodao da je Dodika informisao o svemu što se dešava sada u vezi sa Kosovom.\nOn je kazao da mu je Dodik izrazio zabrinutost zbog izjava nekadašnjih bošnjačkih ratnih komandanata te da se on nada kako će se uspjeti očuvati mir i stabilnost. Nije poznato da li je predsjednik RS-a i SNSD-a upoznao Vučića s izjavama člana Glavnog odbora SNSD-a Rajka Vasića u kojima je Bošnjacima zaprijetio novim genocidom.\n“Naši sastanci tiču se planiranih projekata. Najvažnija vijest je vezana za projekte izgradnje, tačnije gradnju puteva i na tome se zahvaljujem Vučiću”, rekao je Dodik.\n“Najznačajniji projekat je autoput Banja Luka-Beograd. Napreduje se na tom planu. Ostaje da se riješi dodirna tačka na rijeci Drini. Uvjeren sam u sigurnost ovog projekta”, kazao je Dodik.\nUpoznao je kako navodi Vučića sa atmosfetom u BiH, posebno sa “pričama Nasera Orića”.\n“Orićeve izjave jesu uznemirujuće za naš narod, ali su naše institucije spremne su da se brane. Drago mi je da Vučić ima jasan stav vezano za to da Srbija neće dozvoliti nikakve ‘oluje’, ma gdje se mi nalazili”, navodi Dodik.\nPodsjećamo, Ured visokog predstavnika (OHR) i Ambasada Sjedinjenih Američkih Država osudile su izjave nekadašnjeg komandanta Armije Republike BiH u Srebrenici Nasera Orića koji je u Zenici na promociji knjige kazao da će se “sljedeći rat desiti malo brže nego što smo ga mi dočekali”.\nPredsjednik Srbije Aleksandar Vučić smatra da Beograd i Zagreb treba da s\nMate Lončar (58), poznatiji kao Mate Pendo i Mate Biljarista, predstavlja\nPredsjednik Skupštine Kosova i lider vladajuće Demokratske partije Kosova\nLuki Bučeviću u srijedu se ispunio najveći san. Jedan od najvećih navij\n– Vjerujte mi da bi deka sam skinuo svoju ploču sa trga kada bi video Hr


Bajden znatno ispred Trampa - Svet - Dnevni list Danas\nPočetna » Svet » Bajden znatno ispred Trampa\nPredizborne ankete u Sjedinjenim Državama\nD. J.20.07.2020. 21:35\nDžozef Bajden vodi u odnosu na Donalda Trampa za 15 odsto među registrovanim biračima na nacionalnom nivou i ima vođstvo od 20 procenata kada se radi o tome u koga Amerikanci imaju poverenja da će uspeti da se izbori sa pandemijom virusa korona, pokazali su rezultati najnovijeg istraživanja koje su sproveli Ej-Bi-Si njuz i Vašington post.\nU istoj ovakvoj anketi, Bajden je imao prednost od dva odsto u martu i deset odsto u maju. Sada, među ispitanicima koji kažu da će sigurno izaći na glasanje u novembru, Bajden vodi za 11 odsto.\nPrema drugoj anketi koju je u nedelju sproveo Foks njuz, Bajden je takođe u prednosti nad Trampom kada je reč o virusu korona, rasnim odnosima i ekonomiji, a na nacionalnom nivou vodi za osam odsto.\nTakođe, građani imaju više poverenja u Bajdena nego u Trampa kada su u pitanju rukovođenje ekonomijom, rešavanje problema kriminala i bezbednost.\nU intervjuu koji je u Beloj kući snimljen za Foks njuz, Tramp je rekao da „gubi zato što su to lažne ankete“ i odbio je da kaže da li će prihvatiti rezultate ako Bajden bude pobedio u novembru.\nU subotu su Njujork tajms i Vašington post izvestili da Bela kuća traži da se obustavi finansiranje za testiranje i praćenje slučajeva virusa korona, za Centre za kontrolu i prevenciju zaraznih bolesti, za Nacionalne institute za zdravlje, kao i za napore država i Pentagona u borbi protiv kovida 19 u inostranstvu.\n„Tramp okreće leđa svojoj najvažnijoj odgovornosti prema američkom narodu zato što, prema rečima njegovih savetnika, ‘ne želi da bude ometen najgorom krizom u javnom zdravlju u poslednjih sto godina’. To je apsolutno beskrupulozno“, rekao je Bajdenov direktor kancelarije za brze odgovore Endru Bejts. Tramp je za Foks njuz rekao da je „uvek i za sve preuzimao odgovornost“ kada je u pitanju pandemija.\nAli, on je najavio i da bi mogao da stavi veto na naredni stimulativni paket, dizajniran da pomogne nezaposlenim Amerikancima i malim preduzećima, ukoliko on ne bude uključivao smanjenje poreza na platne liste.\nPošto bi to dramatično uticalo na socijalno osiguranje i druge vitalne programe, mnogi u Kongresu smatraju da je u pitanju pogrešan politički korak.\nU Sjedinjenim Državama je zabeleženo preko 3,7 miliona slučajeva zaraze virusom korona, uz oko 70.000 novozaraženih svakog dana, a više od 140.000 ljudi je preminulo.\nTokom intervjua za Foks njuz, Tramp je ponovio svoju tvrdnju da će virus korona „u nekom trenutku nekako samo nestati“.\nOn je rekao i da je u dobrim odnosima sa američkim vodećim epidemiologom Entonijem Faučijem, kome je navodno zabranjeno da se pojavljuje na televiziji i za koga se tvrdi da već mesecima nije podnosio izveštaj predsedniku, ali je dodao da je Fauči „pomalo paničar“.\nZa Bajdena je rekao da „misli da nije kompetentan da bude predsednik“, iako su rezultati ankete pokazali da većina ljudi smatra da je Bajden mentalno zdraviji u odnosu na Trampa.\nOn je osudio i svoju nećaku Meri Tramp, kliničku psihološkinju čija je knjiga, u kojoj ga oštro kritikuje, prodata u gotovo milion primeraka na dan objavljivanja.\n„Donaldove patologije su tako kompleksne a njegovo ponašanje toliko često neobjašnjivo da bi postavljanje tačne dijagnoze zahtevalo čitav niz psiholoških i neuropsiholoških testova na koje on nikada ne bi pristao“, napisala je autorka knjige „Previše i nikada dosta: Kako je moja porodica stvorila najopasnijeg čoveka na svetu“.\nanketeDonald TrampDžo BajdenIzboriSjedinjene Američke DržaveVašington\nKada se u Srbiji može očekivati novi talas korone?\nBLOG UŽIVO Ukrajina: Registrovano 19.530 krivičnih dela agresije i ratnih zločina od strane Rusije


Dodik poručio da Predsjedništvo BiH više ne postoji – Jutarnji.info\nČlan Predsjedništva Bosne i Hercegovine Milorad Dodik rekao je da Predsjedništvo BiH više i ne postoji, a da su tome najviše doprinijeli predsjednica Europske komisije Ursula von der Leyen i predsjednik Europskog vijeća Charles Michel “koji razbijaju BiH svojim izravnim aktima”.\n“Ako hoće s nama razgovarati da ostanemo u BiH, onda će morati uvažavati naše interese. Naš interes je veoma jasan, mi nemamo ni jedan tajni interes. Mi ne provodimo razgradnju BiH kao teritorije. To će možda doći u nekoj od sljedećih faza ako se ništa drugo ne bude moglo dogoditi ovdje u budućnosti”, rekao je Dodik za ATV.\nOn je naveo da na nedavnom sastanku s Von der Leyen nije htio da remeti atmosferu i nije pričao o unutarnjim odnosima u BiH, ali da je ona savršeno dobro vidjela da je imala sastanak s članovima Predsjedništva.\n“Sva trojica smi imali primjedbe u vezi s nekim procesima vezano za europsko pridruživanje i savršeno dobro zna da bez odluke Predsjedništva BiH nema ništa. I Michel to isto tako dobro zna i oni upute poziv predsjedavajućem /za Summit u Sloveniji/”, naveo je Milorad Dodik.\nOn je ocijenio da Predsjedništvo BiH više i ne postoji nakon zbivanja u UN-u i ovog što se dogodilo, te dodao da međunarodna zajednica razbija Bosnu i Hercegovinu.\n“Nažalost, naša javnost, bez obzira na sve, pomalo je zgađena mnogim stvarima koje se stalno fabriciraju, koja zamagljuje suštinu. To je dio strategije koju stranci ovde medijski čine i oporba koju su nahranili nekim stvarima”, naveo je Dodik./HMS/


TotalCar.rs » Lopovi godišnje ukradu 3.000 vozila\nLopovi godišnje ukradu 3.000 vozila\nkrađa, novo, Srbija, TOP\n1 komentara 8737 pregleda\nOd početka godine do kraja novembra na teritoriji Srbije nestalo je oko 2.686 vozila, od kojih je najveći broj, čak 70 odsto, vlasnika izgubilo u Beogradu.\nGodišnje bude pronađeno između 35 i 40 odsto nestalih automobila, a kako kažu u policiji, na meti lopova najčešće se nalaze četvorotočkaši marke “folksvagen” i “zastava”. Od ukupnog broja ukradenih vozila svako drugo je iz programa ova dva proizvođača.\nKako objašnjava Aleksandar Milošević, inspektor Uprave kriminalističke policije MUP Srbije, nema konkretnog razloga zašto su baš ova vozila na meti kradljivaca.\n– Ne postoji analiza zašto su “folksvagen” i “zastava” najzastupljeniji među nestalim vozilima, ali logično objašnjenje bi bilo da za njima postoji potražnja na tržištu. Očigledno je nekome lakše da proda ove automobile, pa ih zato i krade – kaže Milošević i dodaje da je u poslednje dve godine porastao broj ukradenih vozila marke “reno”, koje slede “audi”, “mercedes”, “opel”, BMW, “fijat”, “ford”, “škoda”…\nDa bi sprečili lopove da im ukradu automobil, građani se odlučuju za razne sisteme zaštite, počev od alarma, raznih naprava i uređaja za blokiranje letve volana i menjača, preko elektronske zaštite, pa do GPS sistema.\nNajviše krađa u Beogradu\nNovi Sad 310\nSremska Mitrovica 69\n*broj ukradenih vozila od januara do decembra 2010.\nmehanicka zastita je ipak br1, sacuvala mi vec 3 automoila, dok je komsijama ukraden auto\nPredstavljen Škoda Kodiaq


Timovi - ASWA\nZašto je naša asocijacija važna\nPrilika za sponzore\nASWA svojim članovima pruža podršku kroz organizovane timove za tehničke informacije i stručnu pomoć u cilju uspostavljanja pravilnih i efikasnih sistema upravljanja otpadom, unapređenje poslovanja javnih preduzeća, razvoj i inovacije. Trenutno postoji četiri tima koji se fokusiraju na različite oblasti upravljanja čvrstim otpadom.\nTIM ZA PROJEKTNE AKTIVNOSTI\nProjektni tim ASWA-e svakodnevno prati i istražuje različite konkurse, kako domaćih tako i evropskih fondova i diskutuje o mogućnostima konkurisanja i razmeni projektnih ideja.\nApliciranje za sredstva iz EU fondova je složen proces i finansijska sredstva se isključivo dodeljuju za unapred isplanirane i razrađene programe/projekte na osnovu definisanih tenderskih procedura, visokih kriterijuma evaluacije i veliku konkurenciju.\nPlan i priprema predloga projekta i projektne dokumentacije, predlaganje projekta i koordinacija sprovođenja, zahtevaju posedovanje stručnih znanja i veština iz oblasti upravljanja projektima. To znanje i iskustvo je na raspolaganju članovima Nacionalne asocijacije čistoća Srbije.\nGoran Crnojački, inženjer poljoprivrede, rođen 1975. godine u Sremskoj Mitrovici.\n– Od 2006 – 2008. godine zaposlen kao menadžer za sakupljanje i tretman neopasnog otpada u sektoru „Gradska Čistoća“\n– Od 2011. godine obavlja funkciju tehničkog direktor JKP „Komunalije“, a od 2016. je i rukovodilac FUK-a.\nIskustvo vezano za projekte:\n– U periodu od 2013 – 2015. godine – Projekt menadžer tokom realizacije projekta prekogranične saradnje Hrvatska-Srbija IPA 2007-2013, pod nazivom „The Case For Zero Waste“.\n– Od 2016. godine, kao sertifikovani projekt menadžer upravlja timom za kreiranje projekata i apliciranje kod stranih i domaćih fondova.\nTIM ZA PRAVNA PITANJA\nTim za pravna pitanja osnovan je radi zastupanja i ostvarivanja interesa članova Asocijacije pred javnim institucijama u Republici. Osnovni zadatak Tima za pravna pitanja biće usaglašavanje normativa i zakonskih propisa sa trenutnom situacijom u komunalnom sektoru, izrada predloga Zakona, kao i inicijativa ka resornim ministarstvima.\nS obzirom da je trenutno stanje u komunalnoj sferi veoma problematično, neophodno je usaglašavanje sledećih normativa i propisa:\n– Zakon o komunalnoj delatnosti\n– Zakon o javnim preduzećima\n– Zakon o privatizaciji\n– Zakon o porezu na dobit\n– Zakon o javnom privatnom partnerstvu i koncesijama\n– Zakon o zaštiti životne sredine\n– Zakon o upravljanju otpadom\n– Zakon o ambalaži i ambalažnom otpadu\nBratislav Vučković, diplomirani pravnik, rođen 1960. godine u Nišu.\nOd 2005. godine radio je kao zamenik direktora JKP „Mediana“ Niš, a oktobra 2013. godine izabran je za direktora JKP „Mediana“.\nJedan je od osnivača Nacionalne asocijacije čistoća Srbije. Takođe, na funkciji je predsednika Skupštine ASWA-e.\nTIM ZA STANDARDE U KOMUNALNOJ OBLASTI\nStandardizacija ima za osnovni cilj pomoć pri rešavanju problema u funkcionisanju procesa rada i osiguravanje da će proizvod ili usluga koji izađu iz procesa biti adekvatnog kvaliteta za krajnjeg korisnika, ali i za instituciju koja te usluge pruža. Pravilnom primenom standarda svode se improvizacija i greške na što niži nivo, štedi se vreme pri realizaciji poslova i osigurava kvalitet.\nTim za standarde aktivno učestvuje u izradi standarda u oblasti upravljanja komunalnim otpadom, njihovoj reviziji i unapređenju sa namerom da se uspostavi jedinstven sistem standarda u Srbiji.\nNataša Perković, specijalista strukovni inženjer zaštite životne sredine iz Temerina.\nPerković je sertifikovan interni auditor ISO 9001 14001 OHSAS 18001 standarda poslovanja i integrisanog sistema menadžmenta kvaliteta.\nIza sebe ima pet godina radnog iskustva u upravljanju otpadom (sanacija i održavanje deponije čvrstog komunalnog otpada i reciklaža) i član je međuopštinske radne grupe za upravljanje otpadom (regiona Novi Sad, kao predstavnik opštine Temerin).\nPored toga je stručni saradnik za projektni menadžment u JKP Temerin i Udruženju Cvrčak, takođe iz Temerina.\nTIM ZA INFRASTRUKTURU I TEHNOLOŠKA REŠENJA U PRERADI I ODLAGANJU OTPADA\nStrateški pristup Srbije u implementaciji savremenih evropskih i srpskih standarda za upravljanje otpadom zasniva se na uspostavljanju regionalnih integrisanih sistemima upravljanja otpadom. Svaki regionalni sistem će biti u obavezi da obezbedi usluge kojima se doprinosi usaglašavanju sa najzahtevnijim direktivama EU u ovoj oblasti, što je veliki izazov za Srbiju uzimajući u obzir komplikovane procedure realizacije investicija ovog tipa.\nZadatak Tima za infrastrukturu i tehnološka rešenja u preradi i odlaganju otpada je da pomaže jedinicama lokalnih samouprava i javnim preduzećima u uspostavljanja održivih regionalnih sistema upravljanja otpadom, u tome da se izabere i realizuje najoptimalnije rešenje, sa kojim će se omogućiti revalorizacija ekonomske vrednosti otpada i sa kojim će se obezbediti najviši standardi zaštite zdravlja ljudi i životne sredine.\nAndrea Kikić, diplomirani ekonomista – master od 2008. godine obavlja funkciju direktora u preduzeću „Regionalna deponija“ d.o.o. Subotica, koje radi na realizaciji izgradnje regionalnog sistema za upravljanje otpadom, čija se izgradnja finansira iz IPA Fonda EU, u iznosu od okvirnih 20 miliona evra.\n– Specijalistički kurs u upravljanju čvrstim otpadom u trajanju od 3 meseci na Mašinskom fakultetu Univerziteta u Beogradu;\n– Kurs u unapređenju poslovanja primenom informacionih tehnologija i Interneta (iExces Business Essentials Program) – CISCO u trajanju od 3 meseca, na Fakultetu tehničkih nauka – Međunarodna poslediplomska škola za inženjerstvo i menadžment Univerziteta u Novom Sadu.\n– Case study: Project on waste management in line with EU standards in the region of Subotica (M. Stanković, A. Kikić, Z. Brnjaš; ISWA Beacon Conference 2011, Novi Sad, 2011);\n– Regionalni sistem upravljanja otpadom u gradu Subotica i opštinama Bačka Topola, Mali Iđoš, Senta, Kanjiža, Čoka i Novi Kneževac (A. Kikić, H. Erči; Sedmi međunarodni skup „Planska i normativna zaštita prostora i životne sredine“, Asocijacija prostornih planera Srbije, Univerziteta u Beogradu – Geografski Fakultet, Palić, 2013.)\n© Sva prava zaštićena 2018. ASWA – Nacionalna asocijacija čistoća Srbije\nWebsite - CONNECTIONS


Istorijat kompanije - Veletex Podgorica\nVeć 25 godina uspješno rastemo i razvijamo kompaniju zahvaljujući konzistentnoj poslovnoj strategiji i timu vrhunskih profesionalaca u svojim oblastima\nPreduzeće "Veletex" osnovano je 17. januara 1992. godine preduzetničkom inicijativom Vlastimira Golubovića i njegove porodice. Na samom početku procesa privatizacije u Crnoj Gori „Veletex“ zaključuje Ugovor sa državnim fondovima o kupovini većinskog paketa akcija akcionarskog društva „Agroexport Bar-Promet“ iz Bara. Od 1. januara 2004. godine, nakon sprovedenog postupka restrukturiranja putem pripajanja „Agroexport“-a, „Veletex“ posluje kao akcionarsko društvo, sve do početka 2013. godine kada opet mijenja organizacioni oblik u društvo sa ograničenom odgovornošću (doo). Danas DOO „Veletex“ po rezultatima koje ostvaruje u radu i širokoj mreži poslovnih partnera iz zapadnog Balkana i Evrope, spada u red najuspješnijih privrednih društava u grupaciji malih i srednjih preduzeća. Zapošljava više od 100 radnika i ostvaruje godišnje prihode preko 10 miliona eura. Na prostoru nekadašnje trgovačke firme „Titograd Trade“ koji se nalazi na sedmom kilometru od Podgorice neposredno uz magistralni put prema aerodromu, obnovljen je i izgrađen moderan poslovni kompleks – „Veletex“. Osnovnu djelatnost preduzeće obavlja kroz četiri sektora i to: 1) Sektor za promet prehrambenih roba, alkoholnih i bezalkoholnih pića, hemijskih proizvoda, sitnog inventara i komunalne opreme. 2) Sektor za promet opreme i repromaterijala za poljoprivrednu proizvodnju, stočne hrane kao i hrane i opreme za kućne ljubimce, rezano i saksijsko cvijeće, ukrasno bilje, uz pružanje usluga biodekoracije, inženjeringa, projektovanja i izvođenja radova. U okviru ovog sektora posluje lanac Vrtnih centara „Kalia“ sa maloprodajnim objektima u Podgorici, Nikšiću, Baru, Herceg Novom, Danilovgradu, Pljevljima, Beranama i Bijelom Polju. 3) Sektor usluga preko koga se organizuju usluge skladištenja roba u sopstvenim carinskim i javnim skladištima na tri temperaturna režima, kao i zastupanje trećih lica pred carinskim organima. 4) Veterinarska veledrogerija bavi se veleprodajom veterinarskih ljekova, mineralno vitaminskih dodataka, sredstava DDD i sanitetskog materijala. Preduzeće pozitivno posluje od osnivanja, a finansijski pokazatelji uvjeravaju da je riječ o veoma profitabilnom kolektivu koji je odabrao pravilan razvojni koncept i uspostavio tijesnu saradnju sa velikim brojem srodnih i proizvodnih preduzeća u okruženju i Evropi. Zahvaljujući takvom odnosu, najkvalitetnije robe iz Srbije, Slovenije, Hrvatske, Italije, Holandije, Njemačke, Austrije, Mađarske i drugih zemalja našle su se na tržištu Crne Gore, a jedan broj komitenata ovog akcionarskog društva izražava želju da uloži svoj kapital u razvojne programe na prostoru Crne Gore. Razvojna linija nastavlja se proširanjem djelatnosti u sektoru turizma. U martu 2008. kupovinom 50% akcija DOO Mont-Mak iz Bara, postali smo suvlasnici atraktivnog turističkog kompleksa Dobra Voda čija je adaptacija završena u avgustu 2009. Kompleks je preimenovan u "Ruža Vjetrova Resort" doo i predstavlja turistički proizvod najvišeg kvaliteta. Više o tome možete vidjeti ovdje ili direktno na web sajtu www.ruzavjetrova.me. Pomenuti razvoj u mnogome je pomognut uspješnom saradnjom i značajnom kreditnom podrškom finansijskih institucija, a posebno Crnogorske Komercijalne Banke. Naravno, uspjeh u budućem poslovanju garantuje profesionalni menadžerski tim koji već godinama vodi kompaniju u dobrom smjeru.\nNakon skoro dvije decenije razvoja kompanije, procijenili smo da je pravo vrijeme da našu organizaciju uredimo shodno međunarodnim standardima. Već početkom 2010. godine sertifikovani smo za uspješnu implementaciju međunarodnog standarda ISO9001, a godinu dana kasnije i HACCP.\nBezbjednost hrane u našoj distribuciji zauzima najvisočiji prioritet, te smo u tom cilju još 2011. godine implementirali i sertifikovali HACCP procedure od strane renomirane francuske sertifikacione kuće Bureau Veritas.\nKao rezultat napora na usavršavanju sistema upravljanja, kompanija "Veletex" je 2010. godine implementirala i sertifikovala međunarodni standard ISO 9001.


Turisti u Herceg Novom i do 20h bez vode\nM. D. 16. juna 2015. 12:57\nHerceg Novi sredinom juna beleži za dva odsto više prijavljenih gostiju nego lane u isto vreme, pa u gradu trenutno boravi 5.999 turista, javili su iz lokalne Turističke organizacije.\nSvi oni koji ostaju do 20. juna moraće da se naviknu na 20-časovni prekid u snadbevanju vodom, a restrikcije traju od 1. juna zbog ugradnje turbina na Hidroelektrani Plat.\nIpak, goste više neće buditi građevinske mašine, jer počinje zabrana izvođenja građevinskih radova u prvoj zoni, koja traje do 15. septembra, a u drugoj i trećoj zoni radovi će biti zabranjeni od 1. jula do 31. avgusta.\nKako prenosi radio Jadran, ovih dana je vidljivo vraćanje šetališta i obale u prvobitno stanje, nakon što je prekinuta gradnja kanalizacionog kolektora, pa se očekuje da sve, kako su se i obavezali proizvođači Ćeltikćoglua, da će sve srediti do 25. juna, prenose crnogorski mediji.\nSanacija šetališta započela je od tvrđave Forte Mare do Meljina, a ujedno se obnavljaju i oni delovi javne rasvete koji su oštećeni, a lokalna javna preduzeća Vodovod, Čistoća i Stambeno komunalno još imaju dosta posla da uklone nedostatke na plažama koje nisu zakupljene na saobraćajnicama i javnim površinama.\nSa „Dostojan“ dočekana vest o ustoličenju na Cetinju\nOd danas važe novi uslovi za ulazak u Crnu Goru\ncrna goraherceg novi


O Vama I Nama – BSS\nŠta je BSS\nVisok stepen bezbednosti od požara i tehničke bezbednosti našeg Partnera, je moto našeg poslovanja. Brend BSS prisutan je na tržištu Republike Srbije 10 godina, a transformisan u Kompaniju BSS ( Balkans Security Services doo) od aprila 2015. Godine se vraća na tržište, stremeći da uskladi potrebe svojih partnera, domaće zakonodavstvo i Evropske vrednosti u svom poslovanju.\nUz obezbeđivanje svih zakonima definisanih I propisanih zahteva, pojednostavljivanjem procesa realizacije, uvođenjem kompletnog spektra usluga i prisustvom u svim gradovima Republike Srbije, omogućili smo svojim Partnerima efikasnije poslovanje sa nama, a time i objedinili odgovornost u realizaciji čitavog procesa.\nBSS je prisutan tokom realizacije svih faza posla: od idejnog rešenja, projekta, realizacije projekta i ugradnje opreme, do servisa, kontrolisanja I održavanja svih uredjaja i sistema iz oblasti bezbednosti od pozara. Pored navedenog pružamo I druge usluge koje su direktno povezane sa ispunjavanjem minimalih mera propisanih zakonom, kao što je čišćenje suve i masne ventilacije.\nUvažavajući potrebe Partnera, i stavljajući njihovo zadovoljstvo, kao jednu od osnovnih premisu poslovanja, želimo da svoje poslovanje podignemo na još viši nivo i time maksimalno doprinesemo bezbednosti korisnika, zaštiti njegovog vlasništva i smanjenju rizika za nastanak požara u celini.


Kako izgleda treća generacija solarnih ćelija – The PRESTIGE\nTreća generacija solarnih panela mogla bi da bude okosnica jeftine, pouzdane i ekološki prihvatljive proizvodnje energije. Po čemu su oni bolji od svojih prethodnika, otkriva dr Vuk Radmilović sa Tehnološko-metalurškog fakulteta u autorskom tekstu za portal Klima101.\nPrva generacija solarnih ćelija je na bazi kristalnog silicijuma, druga na bazi neorganskih tankih filmova, a treća generacija je na bazi tankih filmova i one imaju veliki potencijal za održivu proizvodnju električne energije u budućnosti usled jeftine masovne proizvodnje.\n“Treća generacija solarnih ćelija, nastala devedesetih godina prošlog veka, oslanja se na tehnologiju druge generacije sa ciljem da se proizvedu ćelije koje su takođe fleksibilne ali još tanje i još jeftinije, korišćenjem novih kombinacija materijala i proizvodnih procesa”, piše dr Radmilović.\n“Glavna prednost ovih uređaja leži u činjenici da se veći deo komponenti (slojeva), a u nekim slučajem i svi slojevi, mogu proizvesti korišćenjem supstanci u tečnom stanju (rastvori i suspenzije). Na taj način se mogu formirati mastila, tj. štamparske boje, koje se zatim mogu nanositi sukcesivno, metodama kao što je štampanje. Samim tim se mogu proizvesti uređaji znatno većih površina i proces znatno ubrzati dok uslovi proizvodnje nisu ograničeni zahtevima kao u procesima proizvodnje prethodnih generacija (visoke temperature i/ili pritisci) što čini ove postupke znatno ekonomičnijim”, piše dr Radmilović.


Вучић: Покушаће да деле народ као што покушавају да нам цепају Цркву - Нови Стандард\nVučić: Pokušaće da dele narod kao što pokušavaju da nam cepaju Crkvu\n„Onima koji bi da iskorene srpsku crkvu, da prave neke druge, poručujem: naša crkva je srpska i nemojte da nam iskorenjujete narod“\nPredsednik Srbije Aleksandar Vučić poručio je danas, obilazeći školu u Mrkonjić gradu, da će pokušati da nam dele narod, kao što pokušavaju da cepaju i dele našu, srpsku crkvu, zbog čega moramo da se držimo zajedno, prenosi Tanjug. „Možemo da živimo u više država, ali narod je jedan i jedinstven. Ne smemo da zaboravimo da pripadamo istom rodu, i nosimo isto prezime, da moramo da čuvamo svoje kuće i ognjišta, jer time štitimo budućnost”, kazao je Vučić nakon što mu je jedna učenica poželela dobrodošlicu.\nVučić je istakao da je srećan što je došao u posetu školi kojoj Srbija pomaže, a pomoć će, kako je ukazao, iznositi će oko 300.000 evra. „Moći ćete da kupite CNC mašinu za mašinsku školu. Zapamtio sam tu mašinu, jer je mnogo važna. Tamo gde smo je uvodili, donosili i kupovali, uvek su gledali stranci da naprave fabrike u blizini, jer su imali dobre radnike”, objasnio je on.\nKazao je da je Srbija spremna da pomaže i u računarima i svemu ostalom za Gimnaziju. „Srećan sam što sam čuo od direktora vest da je ove godine upisano 10 prvačića više nego prošle godine. Nadam se da će tako biti i iduće i narednih godina”, dodao je Vučić. On je istakao da će Srbija koliko može da pomogne na infrastrukturnim radovima, kao i u dovođenju investitora. „Obećali smo Drvaru pre nepunih pet meseci da ćemo da otvorimo malu fabriku i otvorili smo je. Plate nisu prevelike, ali ako imate drugog zaposlenog u kući, lakše je, možete da planirate budućnost”, ukazao je on.\nPredsednik je deci poručio da je važno da uče i rade, jer im „ništa s neba neće padati”. „Ne moraju svi da završavaju fakultete, visoke škole. Završite ovu školu, a onda na posao, da budete pošteni i odgovorni građani RS, a pre svega odgovorni prema svojoj porodici. Veoma sam ponosan i hvala na divnoj dobrodošlici. Uvek sam srećan kada sam sa našim narodom”, rekao je Vučić, i podsetio da je njegov otac nedaleko od ovog grada, iz Čipuljića kod Bugojna. „Ko zna ko će od vas možda da bude predsednik Srbije ili predsednik vlade u budućem periodu”, rekao je on. Vučić se posebno zahvalio Miloradu Dodiku, kojem je noćas umro otac, a koji je, i pored toga, želeo da mu bude domaćin u BiH i Republici Srpskoj.\nBIĆEMO UZ SVOJU DECU I SVOJ NAROD\nSrbija će biti uz svoj narod i decu i pomagaće koliko može, poručio je danas predsednik Srbije Aleksandar Vučić tokom posete Gimnaziji i Mašinskoj školi u Mrkonjić Gradu. „Posebno sam srećan što sam posetio divne ljude u Mrkonjić Gradu i đacima i nastavnom osoblju želim svako dobro i uspeh u životu. Znanje je moć i siguran sam da deca u Mašinskoj školi to razumeju. Onoliko koliko možemo, kao država Srbija, pomagaćemo i bićemo uz svoju decu i narod”, napisao je Vučić u knjizi škole.\nPredsednik Srbije Vučić je poklonio školskoj biblioteci 100 knjiga iz svoje lične biblioteke, a isto toliko knjiga će dobiti i škola u Drvaru. Vučić je u razgovoru sa nastavnicima u biblioteci primetio, kada je ugledao knjigu Sime Matavulja, da veoma mali broj ljudi zna da je taj pisac bio Srbin. Domaćini su ukazali da je Vučić prvi predsednik Srbije koji je posetio Mrkonjić Grad i zahvalili mu na tome, prenosi Tanjug. Vučić je prethodno razgovarao sa decom u učionici, listao odeljenski dnevnik i pitao pojedine đake sa kojim predmetima imaju teškoće. Pitao je đake šta država Srbija može da uradi za njih i obećao da će im pomoći u opremanju školskih kabineta. Zajedno sa predsednikom Srbije u poseti Mrkonjić Gradu su i ministri u Vladi Srbije Siniša Mali i Aleksandar Vulin.\nNEMOJTE DA NAM ISKORENjUJETE NAROD\nOnima koji bi da iskorene srpsku crkvu, da prave neke druge, poručujem: naša crkva je srpska i nemojte da nam iskorenjujete narod, rekao je danas predsednik Srbije Aleksandar Vučić. „Naš narod se ne stidi svog srpskog imena i prezimena i imaćemo dovoljno snage da to sačuvamo na svakom mestu gde Srbi žive”, naglasio je srpski predsednik u obraćanju građanima Mrkonjić grada. On je primetio da srpski narod danas svuda napadaju kao narod koji navodno želi nešto više od onoga što mu pripada, iako su Srbi, kako je podsetio, ukorenjeni i u tom kraju i drugde gde žive.\n„Kao da nismo ukorenjeni ovde i na drugim prostorima, kao da smo se mi doseljavali u nečije tuđe kuće i imanja. Ovde su ljudi preživeli najgori pakao 1995. Gotovo sve kuće su bile porušene, čitav grad spržen i spaljen, ali vredni ljudi obnovili su svoja ognjišta, želeći da čuvaju što su im očevi i dedovi ostavili. Kada kažemo da želimo da pripadamo istom narodu, kažu da nešto tražimo što nije naše. Možemo da živimo u različitim državama, ali mi smo jedan, srpski narod gde god da živimo”, rekao je .\nNema razlike između Srbina u Mrkonjić gradu i Pirotu, u Banjaluci i Beogradu. Istom narodu pripadamo, istu sudbinu delimo, istoj crkvi pripadamo, rekao je Vučić i dodao da mi, Srbi, nismo poznati kao veliki vernici, ali, ističe, naša crkva nije čuvala samo Hristovo zaveštanje i duhovnost, već uvek i srpski narod, gde god je postojala. I danas manastir Krka, kaže Vučić, čuva narod u mnogim krajiškim selima. U drugoj su državi, ali srpski narod opstaje.\nUkazao je da je poznat po tome što pazi šta govori, i da svaku reč meri deset puta, ali da nije slučajno rekao na obeležavanju 4. avgusta, povodom strašne tragedije koja je pogodila srpski narod, da ništa tuđe ne tražimo, ali da smo kroz toliko tragedija prošli da nikome više nećemo dozvoliti da nas proteruje sa naših ognjišta. „Nema više Oluja, traktora u srpskoj budućnosti, već nova radna mesta, vrtića i škola punih dece. Mi nikome i ni protiv koga nikog nemamo šta da kažemo, osim volimo vas i poštujemo, samo nas pustite da budemo svoj na svome, da čuvamo svoje ime i prezime, svoju veru”, naglasio je on, javlja Tanjug.\nVučić je rekao da će Srbija da se postara za ekonomski razvoj i da će pomoći svom narodu. Podvukao je da je Srbija danas snažnija i da snaži svakog dana. „Da znate da sam posebno ponosan što ovde stojim kao predsednik Srbije pred vama. Zahvalan i predsedniku Dodiku kojem je sinoć otac umro, a želeo je i pored toga da bude ovde da bi pokazao jedinstvo našeg naroda”, kazao je on. Vučić se zahalio građanima što su rano došli da ga dočekaju rekavši da nije sanjao takav doček. „Došli ste ne da dočekate Aleksandra Vučića, već nekog ko danas predstavlja Srbiju. Za mene ne postoji ništa lepše nego kada vidim koliko volite Srbiju. Toliko koliko vi volite Srbiju mi volimo RS. To ne krijemo i pokazivaćemo na svakom mestu i svakog dana”, istakao je on.\nVučić je kazao da je došao da donese pomoć u vredosti od 600.000 konvertibilnih maraka za mašinsku školu i gimnaziju, i najavio njihovo opremanje najsavremenijim računarima, CNC mašinama. „Uložićemo još i napravićemo od te škole jedan reprezentativan objekat, kako bi videli kada Srbija uloži novac i brine da naša deca imaju budućnost”, rekao je on. Najavio je pomoć i u putnoj infrastrukturi, te podsetio da je pre par meseci obećao Drvaru fabriku, i da će danas otvoriti Jumkovu fabriku za stotinu žena. „Dobiće posao posle mnogo godina i decenija. Pokušaćmeo da i njih stavimo u sistem subvencija sistem da bi grad mogao da živi i imamo više dece u budućnosti”, naglasio je on.\nPredsednik Srbije Aleksandar Vučić istakao je danas da su Srbi jedan narod i da imaju jednu crkvu. Vučić je, u obraćanju novinarima u Mrkonjić Gradu, na pitanje šta bi poručio Srbima, rekao da je poruka – da smo jedan narod i da imamo jednu crkvu. „Pominjem crkvu, iako znam da po principu sekularne vladavine postoji razdvojenost crkve i države. Ne mešam se u crkvena pitanja, ali crkva je vekovima i pitanje nacionalnog identiteta”, naglasio je on, javlja Tanjug. Vučić je istakao da crkva nije samo veza sa Bogom i Hristom. „U vremenima u kojima neki pokušavaju da nam oduzmu identitet, to ću ponavljati na svakom mestu”, najavio je on.\nPredsednik Srbije Aleksandar Vučić primio je danas, tokom posete Mrkonjić gradu, Povelju počasnog građanina sa zlatnim simbolom te opštine, za pomoć i podršku tom kraju. Vučić je zahvalio na priznanju predstavnicima Mrkonjić grada, ali pre svega, kako je rekao, građanima koji su ga danas dočekali u tom gradu u Republici Srpskoj.\nNakon razgovora sa rukovodstvom opštine i privrednicima tog kraja, Vučić je novinarima preneo da je dogovorena konkretna podrška privredi RS, kroz novčane subvencije za privatnike, za nabavku opreme i mašina. „Želimo da podstaknemo opstanak naroda na svojim ognjištima i da pomognemo daljem razvoju RS”, podvukao je srpski predsednik, javlja Tanjug.\nPodsetio je da će Srbija sa 300.000 evra pomoći srednjoškolski centar i gimnaziju, a sa 200.000 konvertibilnih maraka Dom zdravlja, za nabavku mamografa, kako žene iz tog kraja ne bi morale da idu u Banjaluku ili druga mesta na pregled, kao i za jedno vozilo za tu zdravstvenu ustanovu. Vučić je podvukao da će pomoć dobiti i susedne opštine, Šipovo, Jezero, Ribnik, Srpski Kupres i Novo selo. „Za mene je najvažnije da zajedno radimo. Hvala Dodiku i Željki Cvijanović što razumeju koliko je važno da očuvamo celinu naroda, da uvek budemo zajedno”, dodao je Vučić.\nPredsednik je istakao da u istoriji Srba sa obe strane Drine nismo imali ovoliki broj godina, a da se nije mogla čuti nijedna teža reč. „Ponosan sam na to. Tako nešto u srpskoj istoriji nije postojalo. Ta vrsta sloge, čak i kada nismo saglasni, ta vrsta jedinstva i svesti da moramo da budemo zajedno i da tako možemo da opstanemo je najveća tekovina. Zato sam zahvalan svima iz RS koji su uložili energiju da imamo tako nešto”, rekao je Vučić. Iz Mrkonjić grada, predsednik Srbije ide u Drvar, gde će biti otvorena fabrika kompanije „Jumko”. „Tamo smo obećanje ispunili. Idem da pogledam u lice ljudi koji možda nisu verovali da za kratko vreme možemo tako nešto da uradimo”, poručio je Vučić.\nIzvor Politika, 29. januar 2020.\nPreporučujemoAleksandar VučićMrkonjić GradRepublika SrpskaSrbijaSrpska pravoslavna crkvasrpski narod


Srbija napada salataru u Đokovićevom gradu\nPrethodno će se od 14. do 18. septembra igrati grupna faza.\nŠesnaest timova, uključujući i Srbiju, podeljeno je u četiri grupe sa po četiri tima.\nDva najbolja idu u četvrtfinale, a mečevi grupne faze igraće se u četiri grada. Bolonji, Glazgovu i Hamburgu već je dodeljeno domaćinstvo, dok će ime poslednjeg grada biti objavljeno pre žreba, a postoji šansa da to bude i Beograd.\nFinale u Malagi igraće se od 21. do 27. novembra.\nRusija zbog suspenzije neće braniti titulu, a selekcija koja će je zameniti biće naknadno poznata. Inicijalno, Srbija je dobila specijalnu pozivnicu kao prošlogodišnji polufinalista, ali je posle izbacivanja Rusije, naša selekcija tehnički zauzela njeno mesto, pa će sada ITF novom timu dodeliti tu specijalnu pozivnicu.\nBONUS VIDEO - Ko je bolji fudbaler, Đoković ili Nejmar?\nNADAL ODUSTAO OD OMILJENOG TURNIRA: Španac propušta sve do Rolan Garosa?\nJOVANA DAMNJANOVIĆ - KO JE MITROVIĆ ŽENSKE REPREZENTACIJE? Razbila Nemice i Srbiji otvorila vrata Mundijala (FOTO/VIDEO)\n13. 04. 2022. u 13:05\nAMBASADORKA POTVRDILA: Uhapšen osumnjičeni za ubistvo hrvatskog rukometaša!\n13. 04. 2022. u 08:36\nNovak Đoković tenis Sport Dejvis kup Teniska reprezentacija Srbije Dejvis kup reprezentacija Srbije


► Stanković: Pobeda za Majkla Odža\n"Prva misao je za familiju, prijatelje, saigrače i sve koji su ga poznavali. Imao sam priliku dva puta da ga vidim na aerodromu, kao što su rekli, div mekog srca, neka mu je večna slava", rekao je Stanković za Arenu posle utakmice u Šapcu, gde se pojavio u dresu Odža.\n"Tvrda, takmičarska utakmica na teškom terenu. Bilo je grešaka, ali smo ih očekivali. Bitno je da nijednog trenutka nismo odustajali, već podizali ritam kako je prolazilo vreme. Dobra, dobra utakmica", kazao je Stanković.\n"Moram da budem zadovoljan žrebom. To je neko ko ima najmanji koeficijent od tri potencijalna protivnika. Počećemo da ih gledamo. Imamo još jednu prvenstvenu utakmicu protiv Spartaka i polako ćemo da spremamo Evropu", naveo je trener Zvezde.\n"Trudili smo se da pružimo što jači otpor i uspevali smo u većem delu utakmice, ali Zvezda ima mnogo bolje pojedince. Nemam šta da zamerim mojim igračima, pružili smo koliko god možemo, dobro smo namučili Zvezdu u pojedinim trenucima utakmice", rekao je Aničić.\nFudbaleri Crvene zvezde plasirali su se u treće kolo kvalifikacija za Ligu šampiona, pošto su večeras sa 1:0 pobedili Tiranu.\nFudbaleri Partizana plasirali su se u finale Kupa Srbije, pošto su večeras sa 1:0 pobedili Crvenu zvezdu.


I roditelji čija deca ne kreću u vrtić 11.maja će plaćati vrtić, a evo i koliko - www.lobi-info.rs\nI roditelji čija deca ne kreću u vrtić 11.maja će plaćati vrtić, a evo i koliko\nSlobodan T. 6. maja 2020., 20:03 5.5k Views\nVrtići u prestonici, kako državni tako i privatni, počinju da rade od sledeće nedelje, od ponedeljka 11. maja, pa će od tada početi i ponovna naplata boravaka mališana u obdaništima uz subvencije Grada, potvrdio je Goran Vesić, zamenik gradonačelnika.\nPrema njegovim rečima, naplata vrtića nastaviće se po ranijem sistemu, odnosno uz subvenciju iz gradske kase, u iznosu od 80 odsto od ekonomske cene, kako za državne, tako i za privatne vrtiće.\n– Za mališane koji ne budu krenuli od 11. maja vrtić će se naplaćivati, kao i kada u normalnim okolnostima ne dolaze u obdanište, odnosno 50 odsto od subvencionisane cene, dok će za decu koja krenu u obdanište roditelji plaćati 5.590 dinara – naveo je Vesić.\nRoditelji čija deca od 11. maja neće ići u državne vrtiće, pošto nemaju potvrde da oboje imaju radne obaveze, moraće uprkos čuvanju mališana kod kuće da plate i 2.795 dinara.\nNa drugoj strani, deca koja budu išla u državne vrtiće plaćaće regularnih 5.590 dinara.\nMeđutim, mnogo veći ceh imaće roditelji dece koja pohađaju privatne predškolske ustanove, a ne budu išla u vrtiće.\nPodsetimo, ekonomska cena vrtića iznosi 27.952 dinara mesečno. Grad Beograd subvencioniše do 80% ekonomske cene, odnosno 22.361,60 dinara mesečno, a obavezno učešće roditelja je 20% od ekonomske cene, odnosno 5.590,40 dinara.\nAli, Grad ne subvencioniše punu cenu u slučaju izostanka dece, bez obzira na razlog, već uplaćuje roditeljima 50% od punog iznosa dnevnog boravka. Ostatak će morati da namire mame i tate.\nU državne predškolske ustanove upisano je oko 58.000 mališana, dok je u privatnim vrtićima oko 20.000 dece. U „prvom krugu“ krenuće 13.535 dece, koliko je prijavljenih.\nAli, kako se roditelji budu vraćali na posao i situacija postepeno bude normalizovala, taj broj će se povećavati.\nPrethodna objava Uskoro bioskop i pozorište na otvorenom\nSledeća objava Novosti u vezi isplate 100 evra


srbijasport.net - Fudbal - Muškarci - 2008-2009 - Jelen Super liga Srbije - Vesti\n03.07.2009 02:52 srbijasport.net\nNikolić Danilo (25), od juče je zvanično novi član romantičara sa Karaburme. Pouzdani 189cm visoki levi bek, i štoper, potpisao je ugovor na 2 godine. Nikolić je rođeni beograđanin, a zanimljivo je da je proteklu sezonu proveo u Albaniji, u jednom od najboljih tamošnjih timova Dinamu iz Tirane .Sportski direktor Mitar Mrkela saopštio je da je Nikolić bio velika želja kluba i šefa stručnog štaba...\n11.06.2009 11:55 Darko\nNapredak iz Kruševca proteklu sezonu završio je na odličnom šestom mestu, a taj plasman još više dobija na vrednosti ako se osvrnemo na tabelu na kraju prvog dela Superlige. Naime poslednje mesto sa trinaest osvojenih bodova nije Kruševljanima obećavalo ništa dobro. Ipak drugi deo bio je više nego uspešan. Osvojeno je čak dvadeset pet bodova, što je u prolećnom delu ukupno drugi učinak svih...\n30.05.2009 13:14 Dragan Š.\nDanašnjim utakmicama je završena Jelen Super Liga Srbije. Pre ovog kola sve je već bilo poznato osim toga ko ispada iz lige. OFK Beograd je pobedom nad direktnim rivalom za opstanak Banatom od 2:1 ostao u društvu najboljih. Evo i svih rezultata: OFK Beograd - Banat 2:1 Hajduk - Borac 2:1 Jagodina - Javor Habitfarm 1:2 Rad - Vojvodina...\n28.05.2009 07:01 Darko\nJedan od igrača koji će biti u krugu najtraženijih igrača prelaznog roka svakako je Vladimir Đilas, napadač Jagodine. Ovaj dvadesetšestogodišnji fudbaler već ima dosta internacionalnog iskustva, a bio je član i Bugarske Lokomotive. U toj sezoni postigao je deset golova u Bugarskom šampionatu. Pred sam kraj januarskog prelaznog roka pojačao je redove Jagodine i već je stigao da se šest puta...\n25.05.2009 16:20 Darko\nStranci u srpskom fudbalu, tema koja je vrlo aktuelna u poslednje vreme u svim medijima. Njihov učinak i adaptacija na naš fudbal najčešće su opisivane stavke. U tom moru statistike, pored Zvezdinog Klea, Partizanovog Diare, isplivao je Uganđanin Čukaričkog, Judžin Sepuja (Eugene Sepuya). U Čukarički je došao na polusezoni i sa svojih devet golova praktično sam obezbedio opstanak "Brđanima", i...\n20.05.2009 04:30 Darko\nGorostas iz Jagodine\nVukašin Tomić, još jedan iz plejade mladih igrača Jagodine koji je ove sezone svojim igrama privukao pažnju fudbalske javnosti. Ali i ne samo svojom igrom, već i pojavom na terenu. Ovaj 198 centimetara visoki štoper deluje zastrašujuće kada prepreči put napadačima protivničkih ekipa. Visina mu ipak ne smeta pri kretanju na terenu, a to je demonstrirao i protiv Partizana na njihovom stadionu,...\n14.05.2009 03:35 Darko\nVečiti na meniju Djilasa\nJagodina je briljilara na stadionu u Humskoj, i zabeležila sigurno najveću pobedu u istoriji jagodinskog fudbala. Utakmica u Beogradu iznedrila je i nekoliko junaka pored neprelaznog Vukašina Tomića, džokera Marka Avramovića, sigurno igrač koji je celog proleća u žiži interesovanja Vladimir Đilas, ponovo je bio ključni faktor u pobedi svog tima.- Ceo tim je izgarao tokom cele utakmice, i kad je...\n26.04.2009 20:56 Darko\nSepuja najefikasniji medju strelcima\nSepuja Eugen (26), centarfor Čukaričkog, čovek koji je obeležio poslednja dva kola Super lige. Sa po dva gola, i OFK Beogradu i Hajduku iz Kule, doneo je 6 bodova četi trenera Dejana Đurđevica i izvukao klub iz opasne zone. Klub sa Banovog brda se nalazio u jako teškoj situaciji posle 26-og kola na poslednjoj poziciji koja vodi u niži rang. Stvar u svoje ruke je preuzeo snažni reprezentativac...\n24.04.2009 21:42 Darko\nVladimir Djilas (25), centarfor jagodinaca, iz kola u kolo pokazuje koliko je bila ispravna odluka uprave fudbalskog kluba Jagodine, da u poslednjim danima prelaznog roka angazuju stasitog beogradjanina. U poslednjih osam kola Jagodina je postigla 5 golova, a strelac svih 5 je zimsko pojačanje iz bugarske Lokomotive Sofija, Vladimir Djilas.- Današnja utakmica nam je bila vrlo važna posle poraza...\n23.04.2009 11:04 Dragan Š.\nZavršeno 27. kolo Jelen Super Lige Srbije\nDanas je kompletirano 27. kolo Jelen Super Lige Srbije utakmicom u Čačku između domaćeg Borca i Partizana. Ekipa Partizana zabeležila je dvadesetu pobedu u domaćem prvenstvu pobedom od 2:0 i tako se približila na samo 3 boda od osvajanja titule. Strelci su bili Ljajić i Dijara. Mladen Božović golman Partizana ni danas nije primio gol, pa je tako oborio rekord lige koji je do sada držao Ivica...


Program podrške za osobe sa autizmom za život u zajednici - iKragujevac\nsubota, 25 januar 2020 10:37\nU Parohijskom domu pri crkvenoj opštini Vasilije Veliki u Maršiću ovog vikenda realizuje se četvrti ciklus projekta „Program podrške za osobe sa autizmom za život u zajednici“, u okviru koga će petoro korisnika uz kvalitetne i sadržajne aktivnosti sticati životne veštine koje doprinose njihovom osamostaljivanju i socijalizaciji. Zbog specifičnog stanja autizma sa njima će sve vreme biti dva terapeuta sa kojima će zajedno pripremati obroke, imati kreativne radionice i provesti dan u prirodi.\nProjekat u sklopu Regionalnog programa lokalne demokratije na Zapadnom Balkanu (ReLOaD), koji finansira Evropska unija a sprovodi Program Ujedinjenih nacija za razvoj (UNDP), realizuje Udruženje za pomoć osobama sa autizmom u partnerstvu sa Udruženjem za pomoć deci i mladima sa smetnjama u razvoju „Sveti Vasilije Veliki“ iz Maršića uz podršku grada Kragujevca.\nOvo je projekat koji se sprovodi drugu godinu zaredom i predstavlja podršku lokalnim samoupravama za osnaživanje organizacija civilnog društva koje na najbolji način rešavaju prioritetne probleme osoba sa invaliditetom u zajednici, kazala je Gordana Damnjanović, članica Gradskog veća za zdravstvenu i socijalnu zaštitu. Projekat Udruženje osoba sa autizmom imao je finansijsku podršku grada Kragujevca i UNDP i u prethodnom periodu a kroz ove projektne aktivnosti udruženje je unapredilo svoje kapacitete i prioritete za osnaživanjem porodica koje imaju decu sa autizmom. Kroz kamp životnih veština u prethodnoj godini, vikend program u ovoj godini i servis usluga na najbolji mogući način se, kaže Damnjanović pruža podrška porodici da ostane jaka i kompaktna i živi kao i svi mi, a istovremeno i za samostalni život osoba sa autizmom kada biološke porodice ne bude više.\nProjekat„Program podrške za osobe sa autizmom za život u zajednici“ se implementira od 15. septembra 2019 i traje do 15. maja 2020. godine. Do isteka realizacije projekta koji će ukupno obuhvatiti 35 lica ostalo je još tri vikend programa u Parohijskom domu, rekla je Danijela Nešović, kordinator projekta. NJima produženi vikend u ovoj sredini jako prija kao i kreativne radionice i izleti koje realizujemo u dogovoru sa terapeutima, a ovaj program znači i njihovim porodicama, istakla je Nešović posebno kada su deca u odraslom dobu.


Emir Suljagić: Dragan Čović je, uz Karadžića, najveći neprijatelj BiH | Gradjanski savez\nEmir Suljagić: Dragan Čović je, uz Karadžića, najveći neprijatelj BiH\nSARAJEVO, (Patria) – Emir Suljagić iz GS-a optužio je večeras da je Dragan Čović, uz Radovana Karadžića najveći neprijatelj Bosne i Hercegovine. Suljagić je rekao da je Čović dinamit u temeljima BiH, „koji ima potpunu logistiku iz Hrvatske“. U tokom kontekstu, rekao je, vrlo je važno da nakon izbora u oktobru u Predsjedništvu BiH ne bude Čović, ali ni kandidat iz SDA.\nPredsjednik SDP-a Nermin Nikšić, predsjednik DF-a Željko Komšić i Suljagić iz GS-a govorili su večeras u emisiji\n„Pošteno“ na FTV-u o ujedinjenu ljevice, kao i načinu na koji misle pobijediti nacionalne stranke, koje su, poručili su iz te tri stranke, najveća omča oko vrata Bosne i Hercegovine, prenosi Patria.\nKomšić je rekao da nema sumnje da ljevica može pobijediti nacionalne stranke ako bude ujedinjena, naročito ako im se pridruži i Naša stranka.\nNaći ćemo način kako da budemo zajedno, rekao je predsjednik SDP-a Nikšić, dodajući da to može biti kroz zajedničke liste ljevice uz zadržavanje subjektiviteta svake od stranaka ljevice, ili na neki drugi način.\nNikšić je istakao da je važno pobijediti i postići da Čović i SDA nemaju članove u Predsjedništvu BiH, ali je, dodao je, još važnije da nemaju većinu u Parlamentu. On je rekao da HDZ nije jak jer imaju Čovića u Predsjedništvu, već zbog toga što imaju većinu u Parlamentu, ali i kroz ministarstva, poput ministarstva finansija.\nSuljagić, s druge strane, ističe da je za ljevicu vrlo važna i pozicija člana u Predsjedništvu BiH, koji je reprezent zemlje u svijetu. Upozorio je da nakon izbora u oktobru objektivno postoji opasnost da se Dodik povuče u RS a HDZ u kantone gdje ima većinu, te da u tim dijelovima vladaju na način kako to oni nametnu.\nNa pitanje na koji način se to može spriječiti, Komšić je rekao da se ta opasnost može izbjeći ako se animiraju glasači koji do sada nisu glasali na izborima.\nGovoreći o izmjenama Izbornog zakona u BiH, Komšić je rekao da su izmjene neophodne, ali da on neće pristati na legalizaciju etničkog čišćenja.\nSuljagić vjeruje da izbacivanjem SDA i HDZ-a iz vlasti, automatski bi oslabio i Milorad Dodik u RS-u, prenosi Patria.


Zašto je Srbija izbačena iz važne evropske asocijacije za visoko obrazovanje - 08.03.2020, Sputnik Srbija\nSrbija će i u naredne dve godine morati da „osvaja“ izgubljeno punopravno članstvo u Evropskoj asocijaciji za obezbeđenje kvaliteta u visokom obrazovanju. Kako... 08.03.2020, Sputnik Srbija\nA da pitamo ministra finansija Republike Srbije Sinišu Malog šta misli o ovome?\nSrbija treba da ima kvalitetno obrazovanje, a dal će biti "drug član" ovog ili onog tela - sasvim nebitno.\nEvropska asocijacija za obezbeđenje kvaliteta u visokom obrazovanju (ENKVA), obavestila je direktorku Nacionalnog tela za akreditaciju i proveru kvaliteta u visokom obrazovanju Srbije (NAT) Jelenu Kočović da je njihov bord odlučio da uprkos napretku - „sveukupni nivo ispunjavanja Evropskih standarda i smernica za osiguranje kvaliteta nije dovoljan za obnavljanje članstva“.\nSrbija izbačena iz ENKVA – diplome validne\nBitne su dve činjenice – na punopravan status ponovo ćemo moći da računamo za dve godine ako ispunimo još šest zahteva. I, bez obzira na to, diplome izdate na našim univerzitetima u Evropi i dalje će biti validne kao i do sada.\nPosao našeg nacionalnog tela je da obavlja poslove akreditacije, provere kvaliteta visokoškolskih ustanova i jedinica u njihovom sastavu, vrednovanja studijskih programa i obezbeđivanja kvaliteta u visokom obrazovanju, s ciljem unapređenja visokog obrazovanja u Srbiji i njegove usaglašenosti sa međunarodno priznatim standardima.\nNekadašnji profesor i dekan Poljoprivrednog fakulteta, Sofija Pekić, sa iskustvom člana borda ENKVA u kome je bila u periodu od oktobra 2017. do oktobra 2018. smatra da je pre svega sporna nezavisnost tog sadašnjeg stručnog tela kako u smislu kompetencija, tako i odlučivanja.\n„Naša Komisija za akreditaciju pre donošenja Zakona o visokom obrazovanju iz 2017. imala je dva članstva u ENKVA - 2012. I 2017. Kada je donet novi zakon mi smo stavljeni pod „prismotru“. Znači mi smo do februara ove godine bili punopravni članovi“, tumači ona za Sputnjik.\n© © pixabay/animatedheavenDiplome izdate na našim fakultetima će kao i do sada biti validne u Evropi\nDiplome izdate na našim fakultetima će kao i do sada biti validne u Evropi\n© © pixabay/animatedheaven\nPekić, koja je bila na toj sednici borda ENKVA 2017. kada je doneta odluka o prismotri, objašnjava da je tako odlučeno zato što smo u skladu sa novim Zakonom o visokom obrazovanju donetim te iste godine formirali NAT kao potpuno novo telo i što su ljudi hteli da vide kako će ono da funkcioniše.\nNa pitanje šta treba uraditi za ove dve godine, ona kaže da moramo da ispunimo to što je u saopštenju ENKVA od nas zatražio, što podrazumeva i promenu zakona kako bi se NAT učinio nezavisnim od Nacionalnog saveta za visoko obrazovanje koji je formirala Vlada Srbije. Mešanje izvršne vlasti u donošenje konačne odluke o akreditacijama je nedopustivo, kaže ona.\nČlan Upravnog odbora (UO) NAT-a, nekadašnji dekan Pravnog fakulteta Univerziteta u Beogradu, Sima Avramović, pak, smatra da je prethodnici NAT-a koja se zvala Komisija za akreditaciju i proveru kvaliteta oduzeto punopravno članstvo upravo onda kada je uvedena prismotra. On za Sputnjik kaže da sadašnja situacija nije ništa novo i da je napravljena bespotrebna prevelika panika.\n„Naravno, dobro je biti član ENKVA i zato radimo sve što možemo da to popravimo i mislim da ćemo za dve godine otkloniti ono na šta je bilo nekoliko primedbi koje su još preostale“, kaže sagovornik Sputnjika.\nPredsednik UO NAT-a objašnjava da je od jula 2018. kada je ta agencija formirana, pa do posete Panela ENKVA Srbiji u oktobru 2019. učinjeno mnogo i da su i sami njegovi članovi iz Nemačke, Hrvatske, Portugalije i Litvanije, izrazili zadovoljstvo onim što je postignuto za tako kratko vreme.\nUveden je, kako ističe, potpuno nov sistem ocene kvaliteta pojedinih visokoškolskih ustanova, umesto ranijih dva recenzenta sada u posetu ide pet recenzenata, tri profesora, privrednik i student, a kada su u pitanju doktorske studije onda je tu i strani recenzent.\nOn dalje objašnjava da je urađena potpuno nova regulativa, novi pravilnici, novi statut, etički kodeks i sve to za godinu dana.\n„Sve u svemu, ta ocena koju je dao Panel je bila prilično pozitivna. Mogli smo da zaključimo da možda nećemo dobiti punopravno članstvo iz rečenice koju su dva puta ponovili, a sastojala se u tome da je možda njihova poseta bila preuranjena, da smo suviše mlada institucija, da bi za godinu dana postojanja mogli da budemo ocenjeni tako da postanemo punopravni članovi“.\nGlavna primedba - drugostepeno odlučivanje\nUkazujući na primedbe ENKVA, Avramović kaže da među njima kao jedini pravi problem vidi zabrinutost zbog toga kako je kod nas rešeno pitanje drugostepenog odlučivanja o akreditacionim ocenama.\n„U ovom trenutku, prema postojećem zakonu, kada odluku donese naša Komisija za akreditacije koja je deo NAT-a, onda na tu odluku nezadovoljna akademska ustanova koja nije dobila akreditaciju može da podnese žalbu Nacionalnom savetu za visoko obrazovanje, što je telo koje formira Vlada. I u tom delu oni smatraju da NAT koji bi kao Agencija trebalo da bude potpuno nezavisan, ima ograničenje da njegovu odluku može da revidira neko ko je van te nezavisne institucije“, kaže predsednik UO NAT-a.\nZa godinu ipo dana postojanja NAT-a to se, kaže desilo samo jednom, ali i dodaje da je i pre posete Panela ENKVA pokrenuta inicijativa da se u tom delu dvostepenosti izmeni Zakon o visokom obrazovanju, na čemu se sada radi. Još nije definisao koje bi to telo bilo i modaliteti se traže po uzoru na rešenja u okruženju, ali je u svakom slučaju izvesno da u taj posao ne sme da se meša izvršna vlast, precizira Avramović.\n© PixabayZakon o visokom pobrazovanju moraće da bude promenjen kako se izvršna vlast ne bi mešala u donošenje konačne odluke o akreditacijama visokoškolskih ustanova.\nZakon o visokom pobrazovanju moraće da bude promenjen kako se izvršna vlast ne bi mešala u donošenje konačne odluke o akreditacijama visokoškolskih ustanova.\nNeće uticati na diplome\nKako god bilo on je jasan da cela ova situacija neće uticati na funkcionisanje naših visokoškolskih ustanova i validnost diploma i njihovog korišćenja u inostranstvu.\n„Inostrane diplome se u svim zemljama Evrope nostrifikuju kroz drugu instituciju, koja se zove ENIK/ NARIK centar. Oni ne ocenjuju diplome po zemlji porekla, nego prema analizi studijskih programa i visokoškolskih ustanova. To znači da će diplome svih naših kvalitetnih visokoškolskih ustanova sigurno imati potpuno identičan status kao i do sada, kao što i do sada diplome nekih naših ustanova koje nisu toliko kvalitetne nisu prolazile taj test. Trenutno imamo primer Crne Gore koja neće da prizna jedan broj diploma iz naše zemlje“, ilustrovao je Avramović.\nNi neke članice EU nisu u asocijaciji\nUz podsećanje da punopravno članstvo u ENKVA, gde uglavnom participiraju članice EU, nemaju ni jedna Češka, Slovačka, Švedska, Malta, a da su Gruzija, Kazahstana, Jermenija i Rusija države koje nisu članice EU, a jesu punopravne članice, Avramović je uveren da će se njima za dve godine ponovo priključiti i Srbija.\nA Pekićeva smatra da do ovakve situacija nije trebalo ni da dođe. Napominje da su Slovenci u ENKVA ušli posle Srbije, a Hrvati dva puta kao i mi obnovili članstvo, a da ni jedni ni drugi nisu imali predstavnika u bordu te evropske asocijacije za razliku od Srbije.\n„Postoji ešalon ljudi koji su stvorili sistem obezbeđenja kvaliteta visokog obrazovanja u ovoj zemlji, uveli ga u Evropu, da bi potom bili potpuno sklonjeni, a novo nacionalno akreditaciono telo raskinulo svaki kontinuitet sa prethodnicima i odreklo se ljudi sa iskustvom u toj oblasti“, kaže ona za Sputnjik.\n8 Mart 2020, 16:17


Postavio Yucom - 08/07/2020 Saopštenja\nOčigledno je da je do najvedeg stepena nasilja došlo nakon što je policija krenula da upotrebljava nesrazmernu količinu suzavca da rastera građane koji su većinski mirno protestovali. Policija poseduje broj povređenih policajaca i konja, ali ukupan broj povređenih građana će verovatno ostati nepoznat, zbog trenutne situacije sa korona virusom i nemogućnošću ili oklevanjem građana da se jave lekarskim službama. Mere koje je preduzela policija su bez presedana u Srbiji.\nSaopštenje policije, u kome se kaže da će biti izvršena analiza i da će biti utvrđeno ko je odgovoran za organizaciju protesta veoma zabrinjava. Protest koji je juče održan očigledno potpada pod kategoriju spontanih protesta koji su predviđeni Zakonom o javnom okupljanju, i predstavlja reakciju građana na konferenciju za štampu koju je juče održao predsednik Aleksandar Vučić. Najava policije ukazuje na mogućnost daljih nelegitimnih procesa protiv građana koji su učestvovali na skupu, a samovoljno targetiranje nepoželjnih pojedinaca ozbiljno ugrožava vladavinu prava i ljudska prava.


Delegacija Vlade TK Domu zdravlja u Gradačcu uručila savremeni rendgen aparat - Kameleon M&M\nPremijer Tuzlanskog kantona Kadrija Hodžić je danas Domu zdravlja u Gradačcu uručio savremeni rendgen aparat. Ovaj uređaj je nabavljen kao podrška zdravstvenim ustanovama na području našeg kantona putem zajedničkog projekta Kantonalne vlade, Razvojnog programa Ujedinjenih naroda (UNDP) i Grada Gradadčca. Savremeni digitalni rendgen aparat olakšat će građanima primanje kvalitetne dijagnostičke zdravstvene usluge, ali i rad medicinskom osoblju, herojima u bijelom, koji su naročito u proteklom periodu tokom pandemije pokazali svoj značaj.\n„Nismo u mogućnosti iznaći sva rješenja, ali za ona koja su izvodiva ulažemo maksimalne napore, sa željom da svakog građanina Tuzlanskog kantona uvažavamo i tretiramo podjednako, da svakoj lokalnoj zajednici damo maksimalan doprinos i da istinski radimo na ravnomjernom razvoju svih dijelova našeg kantona. U toku ispitivanja potreba u zdravstvu na području Tuzlanskog kantona, kada smo preuzeli mandat, Gradačac je naglasio da im je rendgen aparat najpotrebniji. Na tu inicijativu brzo smo reagovali i uspostavili saradnju sa našim partnerima, koji su nam pomogli u realizaciji naše namjere“, kazao je premijer Hodžić.\nSvi građani zaslužuju dostupan i jednak medicinski tretman, a opremanje domova zdravlja u svim jedinicama lokalne samouprave će, osim dostupnosti kvalitetnih medicinskih usluga za sve građane u ustanovama primarne medicinke zaštite, rasteretiti sekundarni i tercijarni nivo te im omogućiti da se više i kvalitetnije posvete onim pacijentima koji uistinu zahtijevaju tu vrstu medicinskih usluga.\n„Mi ovim rješavamo jedno veliko pitanje i problem s kojim su se susretali naši građani. Nabavkom ovog digitalnog rendgen aparata bit će omogućen znatno viši kvalitet medicinske usluge za naše sugrađane, a s druge strane drago mi je da smo sredstvima Grada Gradačac omogućili i da se digitalizira postojeći mamograf uređaj i da se uveže u jedinstven sistem. Sve to je značajno unaprjeđenje nivoa zdravstvene usluge za našu ustanovu“, rekao je danas gradonačelnik Gradačca Edis Dervišagić.\nStari rendgen aparat je nakon godina intenzivnog korištenje bio veliko opterećenje i ograničavao nivo pružanja radioloških usluga u Domu zdravlja u Gradačcu.


Okupljanje Zapadnog Balkana oko brže i efikasnije integracije u EU\nNa trodnevnoj regionalnoj konferenciji pod nazivom "Kroz saradnju ka integraciji", koja je danas počela u Miločeru, Đurovićeva će svojim kolegama iz zemalja regiona predstaviti Nacrt memoranduma o tehničkoj saradnji u procesu evropskih integracija.\nOsnovna ideja je da se Crna Gora, Srbija, Hrvatska, Makedonija, Bosna i Hercegovina i Albanija dogovore o razmjeni korisnih informacija o procesu pridruživanja EU, eksperata za pojedine oblasti i o zajedničkom prevođenju propisa Unije.\n”Ovakav vid konferencija potvrda je proaktivnog pristupa regiona procesu stabilizacije i pridruživanja i ideji da zapadni Balkan, jugoistočna Evropa kao i zemlje našeg regiona koje su okružene punopravnim članicama EU, ostvare strateške ciljeve kojim se želi punopravno članstvo u Uniji”, rekla je Đurović.\nSpecijalni izaslanik Evropske komisije u Crnoj Gori Martin Harvi podržao je regionalnu saradnju u približavanju Evropskoj uniji, ocjenjujući da će pristupanje svake zemlje zavisiti od ispunjenja zahtjeva Unije. Harvi je rekao da brzina pristupanja zavisi od tempa reformi u tim zemljama.\n“Postizanje djelotvorne regionalne saradnje i dobrosusjedski odnosi takođe su bitan element stabilizacije i pridruživanja u jugoistočnoj Evropi”, rekao je Harvi.\nOn je kazao da proces proširenja EU nije trka već da će zemlje podspješiti proces unapređenja i pridruživanja, ojačavajući svoj odnos i razvijajući djelotvornu saradnju sa susjedima.\nIdeja Gordane Đurović, koja je ljetos pominjana u kontekstu formiranja takozvane "Zapadnobalkanske grupe" po uzoru na "Višegradsku grupu" za sada nailazi na dobar odjek u Srbiji, BiH, Makedoniji i Albaniji, ali je još neizvjesno da li će je prihvatiti Hrvati koji su najdalje odmakli na putu ka EU.\nIdeju o formalizovanju saradnje zemalja regiona Đurovićeva i potpredsjendik Vlade Srbije Božidar Đelić prvi put su razrađivali početkom jula u Podgorici.\nKao uzor u Podgorici i Beogradu imali su u vidu Višegradsku grupu koju su Češko-Slovačka, Mađarska i Poljska 1991. formirale kako bi bliskom saradnjom i razmjenom iskustava prije dospjele do članstva u EU.


JUNAJTED "MENJA TRENERA" PRED VELIKI DERBI SA LIVERPULOM Potez za svako poštovanje, Solskjer NE DRŽI govor pred meč, već...\nFudbaleri Mančester junajteda i Liverpula u nedelju od 15.05 odmeriće snage u meč koji je poznat kao najveći derbi Engleske.\nUvek više od 90 minuta igre, zbog čega su "crveni đavoli" rešili da na specijalni način uđu u duel sa Crvenima, jer će legendarni Ser Aleks Ferguson držati govor umesto Ole Gunara Solskera!\nSlična stvar se desila i posle pobede nad Čelsijem u FA Kupu, kada je tim sa "Old Traforda" slavio 2:0 u Londonu.\nSolskjer je pobedio u 11 od 13 utakmica u kojima predvodi slavni klub, ali zna se čija je zadnja kada je reč o "bitnijim" stvarima.\n- Ferguson je dobrodošao da priča sa igračima, pogotovo kada znamo koliko mu znači trijumf nad Liverpulom. Mislim da svi naši članovi dobro znaju šta ovaj derbi znači za Junajted - rekao je Solskjer.


Kao deo restrukturiranja, “Deutsche Bank” planira da formira “lošu banku”, koja će imati imovinu do 50 milijardi evra.\nKako izveštava “Financial Times”, ova finansijska institucija želi da značajno smanji trgovanje deonicama i trgovanje kamatnim stopama izvan Evrope, možda čak i da potpuno prekine tu vrstu poslovanja.\nU saopštenju, "Deutsche Bank" se pozvala na odluke godišnje skupštine u maju, prema kome bi restrukturiranje Grupe trebalo ubrzati kako bi se poboljšala profitabilnost.\n"Deutsche Bank" je nedeljama istraživala spajanje sa “Commerzbank”-om. Međutim, rezultati istaživanja nisu bili pozitivni, i onda su se izjasnili protiv, pa sada sami traži spas.\nSewing smtra da banka treba da se oslanja na stabilne biznise, kao što je transakciono poslovanje i upravljanje imovinom putem DWS.


Još jedna vredna donacija porodice Trojančević milanovačkoj bolnici\nDonacija sa opremom za gornjomilanovačku bolnicu, stigla je danas iz švajcarskog grada Bern. Pošiljka u kojoj se izmedju ostalog nalaze i najsavremeniji bolesnički kreveti, invalidska kolica, dušeci i druga oprema neophodna za negu bolesnika, u krug bolnice u Gornjem Milanovcu stigla je oko podneva.\nBračni par Miloš (35) i Marija (34) Trojančević koji rade u Švajcarskoj uputili su bolnici u Gornjem Milanovcu donaciju koja sadrži preko 20 specijalnih kreveta za bolesnike, veliki broj raznih ortopedskih pomagala, stolice za dijalizu i vadjenje krvi, posteljine, pidžame, tu je i preko potrebna hiruška lampa, električni hiruški nož i dosta opreme za bolesničke sobe.\nDarodavci su iz Gornjeg Milanovca. Miloš radi štampariji u Švajcarskoj dok je Marija asistent na kardiohirurgiji bolnice u Bernu, a donaciju su obezbedili projektom koji je pobedio na konkursu.\nKako su izjavili za naš portal želja im je da se bolesnicima u zavičaju obezbedi bolja nega, lakše lečenje i kvalitetniji rad medicinskog osoblja a veliku zahvalnost duguju milanovačkoj kompaniji „Metalac“.\n- Veliko hvala kompaniji “Metalac” i direktoru Petrašinu Jakovljeviću na pomoći. Izašli su nam u susret i poslali kamion kako bi ova donacija stigla u Srbiju tj u milanovačku bolnicu, bez njih ne bi bilo ništa. Mogu da kažem, blago gradu što ima kompaniju kao što je "Metalac" - rekao je za gminfo Miloš Trojančević.\nPredrag Šutić v.d. direktora bolnice izrazio je veliku zahvalnost na ovoj pomoći, ocenivši da će donacija omogućiti bolji rad medicinskog osoblja, podići komfor pacijenata i bolničkog osoblja na jedan viši nivo.\nDoktor Predrag Šutić v.d. direktora Opšte bolnice Gornji Milanovac\n- Donacija porodice Trojančević našoj bolnici znači puno i ja im se zahvaljujem ovom prilikom. Kamion se trenutno istovara, tako da ćemo kasnije videti šta smo sve dobili. Kreveti koji su danas stigli su sa hidrauličnim mehanizmom što je u našim uslovima teško da bolnice mogu sebi da priušte. Veoma pomažu u radu medicinskog osoblja, podižu komfor pacijenata i bolničkog osoblja na jedan viši nivo. Kreveti će biti smešteni na jedinice intezivne nege, kao što je hirurguija, koja već iz prethodne donacije porodice Trojančević ima ovakve krevete. Smestićemo ih i u koronarnu jedinicu, na mesta gde su smešteni teški bolesnici. Zahvalio bih se kompaniji "Metalac" i direktoru Petrašinu Jakovljeviću što su izašli u susret i organizovali transport. Krajem decembra, trebalo bi da nam stigne još jedna vredna donacija od Miloša i Marije Trojančević, i verujem da ćemo isto, ovako, uspešno sve organizovati – rekao je Predrag Šutić v.d. direktora Opšte bolnice Gornji Milanovac.\nOvo nije prva donacija bračnog para Trojančević, naime pre dve godine milanovačkoj bolnici su donirali 19 specijalnih kreveta za nepokretne bolesnike, veliki broj raznih ortopedskih pomagala, grejače za infuzione rastvore i dosta opreme za bolesničke sobe, krajem decembra na istu adresu stiže i treća donacija.\nLast modified on sreda, 06 decembar 2017 15:15\nViše od jubileja - OTKRIVEN SPOMENIK MIĆI ORLOVIĆU\nPredstavljanje publikacija posvećenih srednjovekovnom Rudniku\nPotpisan Sporazum o rešenju kolektivnog radnog spora u Domu zdravlja\nJuče istekao rok za upis stambenih zajednica u zvaničan registar